text:
KĨTHOOMO KĨA 11
Nĩatĩa Mawaatho Ja Mũrungu Jatũteethagia?
1. Nĩkĩ tũbataraga ũtongeeria?
Mũũmbi weetũ arĩ ũũme nkũrũki yeetũ. Ta Baaba ũrĩna wendo, natũmenyagĩĩra. Kinya ateendete twĩtongeeria twingwa. (Jeremia 10:23) Kwou, o ta ũrĩa mwaana mũnyi abataraga ũtongeeria bwa mũciari, nou twinthe tũbataraga ũtongeeria bwa Mũrungu. (Isaya 48:17, 18) Mooritani ja Bibiria nĩjaejanaga ũtongeeria bũrĩa bũrĩ kĩewa kuuma kĩrĩ Mũrungu.
Mawaatho ja Jehova na mooritani jaawe, jatũritanaga kwĩthĩrwa na mũtũũrĩre jũmwega nandĩ, na jagatwoneeria ũrĩa tũũmba kwona itharimo bia ũcii na ũcii ĩgiitene rĩĩjĩte. Tontũ Mũrungu nĩwe watũũmbĩre, nĩtũbuĩrĩte gwĩtĩkĩra ũtongeeria bwawe na kwoonania nkaatho.
2. Mooritani ja Bibiria nĩmbi?
Mooritani ja Bibiria nĩ mma cia mũsingi irĩa itũteethagia kũmenya ũrĩa Mũrungu endaga tũthithia mantũũne mwanya mwanya. Mawaatho najo jatumĩkaga kĩrĩ ũntũ bũna. (Kuriikanithia Maathana 22:8) No mwanka tũthũgaanĩrie bwega nĩ ũritani bũrĩkũ tũũmba gũtumĩra magiita mwanya mwanya. (Njuno 2:10-12) Ngerekano, Bibiria ĩritanaga ũtũũro nĩ kĩewa kuuma kĩrĩ Mũrungu. Ũritani bũu bwa mũsingi bwomba gũtũtongeeria ngũgĩĩne, nja, na kinya rĩrĩa tũrĩ rũgendone. Bũgatũtongeeria kũjũkia matagaaria ja kwimenyeera.
3. Nĩ mawaatho jarĩkũ jaĩrĩ jamanene?
Jesũ naaritanĩre mawaatho jaĩrĩ ja gĩtũmi mono. Waatho bwa mbere, bwonanagia mworoto jwa ũtũũro bwa antũ—kũmenya Mũrungu, kũmwenda, na kũmũtumĩkĩra tũrĩ etĩkua. Nĩtũbuĩrĩte kũthũgaanĩria waatho bũbũ bwa mbere rĩrĩa tũgũtua matua jeetũ jonthe. (Njuno 3:6) Barĩa bajũkagia waatho bũbũ na ũrito kuuma nkorone, nĩbaejaga acoore ba Mũrungu, bakoona kũgwĩrua kwa mma, na mwoyo jwa kenya na kenya.
Waatho bwa jaĩrĩ bwomba gũtũtongeeria kũgĩa ngwatanĩro ĩrĩna thĩĩrĩ amwe na bangĩ. (1 Akorintho 13:4-7) Gũtumĩra waatho bũbũ bwa jaĩrĩ, nĩkwendaga gũcierekania na ũrĩa Mũrungu athithagĩria antũ.
4. Nĩatĩa Mawaatho ja Mũrungu jatũteethagia?
Mawaatho ja Mũrungu nĩjaritanaga ũrĩa nja ciũmba kũgwatithanua nĩ wendo. (Akolosai 3:12-14) Rũteto rwa Mũrungu kinya nĩrũteethagia nja na njĩra ya ũritani bũbũ bwa mũsingi atĩ—mũkũrũ na mwekũrũ batĩbuĩrĩte kwathũkana.
Kũthingatĩĩra mooritani ja Bibiria kwomba gũtũteethia kũmenyeera into bietũ na kinya mũkarĩre jwetũ. Ngerekano, barĩa baejanaga ngũgĩ kaingĩ baandĩkaga barĩa bathingatagĩĩra mooritani ja Bibiria, nĩkwĩthĩrwa nĩ etĩkua na ariti ngũgĩ barĩna wĩru. (Njuno 10:4, 26; Ahibirania 13:18) Rũteto rwa Mũrungu kinya nĩrũtũritanaga kũng’anĩrwa nĩ into bia mũsingi, na kwona ũcoore na Mũrungu bũrĩ bwa gĩtũmi gĩkĩnene nkũrũki ya into bia nthĩgũrũ.
Gũtumĩra mawaatho ja Mũrungu kwomba gũtũteethia kũmenyeera ũgima bwetũ bwa mwĩrĩ. (Njuno 14:30; 22:24, 25) Ngerekano, kũthingatĩĩra waatho bwa Mũrungu bwa kũregana na mbogita nĩgũtũteethagia gũciebania na mĩrimo ĩmĩthũũku na kinya moogwati jangĩ. (Njuno 23:20) Jehova netĩkĩĩrĩtie tũtumĩra ndivei ĩndĩ na kĩthimi. (Zaburi 104:15; 1 Akorintho 6:10) Mawaatho ja Mũrungu nĩjatũteethagia na gũtũritana gũkaria mathithio jeetũ na kinya mathũgaanio. (Zaburi 119:97-100) Kwou, Akristũ ba mma batĩathĩkagĩra mawaatho ja Mũrungu nĩkenda jabaguna akĩ. Ĩndĩ bathithagia ũũ nĩkenda bakumithia Jehova.
IRITANE NKŨRŨKI
BŨTŨKONIĨ
Romba Ũritanwe Bibiria
Ritanwa mathomo ja Bibiria kagiita na gũntũ kũrĩa gũgũkũbwĩra.


c: text/html

text:
Hihi Jesu Aakuĩrĩire Mũtharaba-inĩ?
Macokio ma Bibilia
Andũ aingĩ monaga mũtharaba ũrĩ rũũri rũrĩa rũnene rũmenyithanagia Akristiano. No Bibilia ndĩtaaragĩria Jesu aakuĩrĩire kĩĩ-inĩ, kwoguo gũtirĩ mũndũ ũngĩtaarĩria ũndũ ũcio arĩ na ma. Ĩndĩ Bibilia nĩ ĩheanaga ũira wa atĩ Jesu aakuĩrĩire mũtĩ-inĩ no ti mũtharaba-inĩ.
Kaingĩ Bibilia ĩhũthagĩra kiugo gĩa Kĩngiriki stau·rosʹ ĩkĩaria ũhoro wa harĩa Jesu oragĩirũo. (Mathayo 27:40; Johana 19:17) O na gũtuĩka kaingĩ kiugo kĩu nĩ gĩtaũragwo “mũtharaba,” athomi aingĩ nĩ metĩkanagĩria atĩ kiugo kĩu kiugĩte “mũtĩ.” * Kũringana na A Critical Lexicon and Concordance to the English and Greek New Testament, kiugo stau·rosʹ “gĩtionanagia icunjĩ igĩrĩ cia mũtĩ ikĩranĩtio.”
Ningĩ Bibilia nĩ ĩhũthĩrĩte kiugo gĩa Kĩngiriki xyʹlon kĩrĩa nĩ ũndũ ũmwe na kiugo stau·rosʹ. (Atũmwo 5:30; 1 Petero 2:24) Kiugo kĩu kiugĩte “rũbaũ” kana “mũtĩ.” * Bibilia ya The Companion Bible yugaga ũũ: “Gũtirĩ handũ thĩinĩ wa Kĩrĩkanĩro Kĩrĩa Kĩerũ gĩa Kĩngiriki hagwetagwo icunjĩ igĩrĩ cia mbaũ.”
Hihi kũhũthĩra mũtharaba ũthathaiya-inĩ nĩ gwĩtĩkĩrĩkaga nĩ Ngai?
Gũtekũmakania harĩa Jesu aakuĩrĩire, maũndũ maya marũmĩrĩire o hamwe na mĩhari ya Bibilia nĩ maronania atĩ tũtiagĩrĩirũo kũhũthĩra mũtharaba ũthathaiya-inĩ.
Ngai ndetĩkagĩra ũthathaiya ũrĩa andũ mahũthagĩra mĩhianano kana indo ingĩ, o hamwe na mũtharaba. Ngai aathĩte Aisiraeli matikahũthĩre “mũhianano wa mũthemba wothe” ũthathaiya-inĩ wao, na Akristiano o nao merĩtwo ũũ: “Ũragĩrai ũhoi mĩhianano.”—Gũcokerithia Maathani 4:15-19, The Holy Bible in Gĩkũyũ Language; 1 Akorintho 10:14.
Akristiano a karine ya mbere matiahũthagĩra mũtharaba ũthathaiya-inĩ. * Akristiano othe magĩrĩire kũrũmĩrĩra kĩonereria kĩa atũmwo harĩ morutani na mĩthiĩre yao.—2 Athesalonike 2:15.
Ũhũthĩri wa mũtharaba ũthathaiya-inĩ uumanĩte na ndini cia maheeni. *Mĩaka magana maingĩ thutha wa gĩkuũ kĩa Jesu, rĩrĩa makanitha maatigire kũrũmĩrĩra morutani make, andũ erũ arĩa maambĩrĩirie kũnyitanĩra na kanitha “nĩ meetĩkĩririo mathiĩ na mbere kũhũthĩra mĩhianano ĩrĩa maahũthagĩra ndini-inĩ ciao cia maheeni” na nĩ hamwe na mũtharaba. (The Expanded Vine’s Expository Dictionary of New Testament Words) O na kũrĩ ũguo, Bibilia ndĩtĩkĩrĩtie ũhũthĩri wa mĩhianano nĩguo atĩ andũ magarũrũke metĩkĩre Ũkristiano.—2 Akorintho 6:17.
^ kĩb. 4 Rora Riuma rĩa Gatatũ rĩa New Bible Dictionary, ĩrĩa yandĩkĩtwo nĩ D. R. W. Wood, karatathi ka 245; Theological Dictionary of the New Testament, Volume VII, karatathi ka 572; The International Standard Bible Encyclopedia, ĩrĩa njerũ, Volume 1, karatathi ka 825; na The Imperial Bible-Dictionary, Volume II, karatathi ka 84.
^ kĩb. 5 Rora The Expanded Vine’s Expository Dictionary of New Testament Words, karatathi ka 1165; riuma rĩa kenda rĩa A Greek-English Lexicon, ya Liddell na Scott, karatathi ka 1191-
^ kĩb. 9 Rora Encyclopædia Britannica ya 2003, rungu rwa rĩĩtwa “Cross”; The Cross
^ kĩb. 10 Rora The Encyclopedia of Religion, Volume 4, karatathi ka 165; The Encyclopedia Americana, Volume 8, karatathi ka 246; na Symbols Around Us, karatathi ka 205-
Wĩrute Makĩria
ŨHORO MWEGA KUUMA KŨRĨ NGAI!
Jesu Kristo Nũũ?
Wĩrute kĩrĩa gĩatũmire Jesu akue, ũkũũri nĩ kĩĩ, na ũrĩa Jesu areka mahinda-inĩ maya.

robotstxt: allowed

filter: keep


text:
ITHOMO RĨA 23
Mabuku Maitũ Mandĩkagwo na Magataũrũo Atĩa?
Nĩguo twĩke ũrĩa wothe tũngĩhota kũhunjia “Ũhoro-Mwega” kũrĩ “ndũrĩrĩ ciothe na mĩhĩrĩga yothe na andũ a mĩario yothe na iruka ciothe,” tũcabaga mabuku na thiomi makĩria ma 750. (Kũguũrĩrio 14:6) Tũhotaga atĩa kũruta wĩra ũcio mũritũ ũguo? Tũũrutaga tũgĩteithĩrĩrio nĩ andĩki a kuuma mabũrũri matiganĩte na gĩkundi kĩa ataũri marĩ kĩyo
Ũhoro wambaga kwandĩkwo na rũthiomi rwa Gĩthũngũ. Kĩama Kĩrĩa Gĩtongoragia nĩkĩo kĩrũgamagĩrĩra wĩra wa Rũhonge rwa Wandĩki gĩikaro-inĩ giitũ kĩrĩa kĩnene. Rũhonge rũu nĩruo rũtabanagia wĩra wa andĩki arĩa marĩ gĩikaro-inĩ kĩrĩa kĩnene na wabici imwe cia honge. Gũkorũo na andĩki marĩ na ũũgĩ wa mĩthemba ĩtiganĩte nĩ gũtũhotithagia kwarĩrĩria maũndũ ma mĩthemba mĩingĩ marĩa mangĩgucĩrĩria andũ a mabũrũri maingĩ.
Ũhoro ũcio ũcokaga ũgatũmĩrũo ataũri. Thutha wa ũhoro ũrĩa mwandĩke kũrorũo na gwĩtĩkĩrĩka, ũtũmagwo na njĩra ya kompiuta kũrĩ ikundi cia ataũri thĩ yothe, arĩa maũtaũraga, makaũrora gũtigĩrĩra ndũrĩ mahĩtia na nĩ ũrathomeka wega. Nĩ mageragia mũno gũthuura ‘ndeto kana ciugo cia ma’ iria ingĩheana ũhoro ũcio ũrĩ Gĩthũngũ o ũguo ũrĩ na rũthiomi rwao.
Kompiuta nĩ itũmaga wĩra ũrutĩke na ihenya. Kompiuta ndĩngĩruta wĩra ũrĩa ũrutagwo nĩ andĩki na ataũri. Ĩndĩ, wĩra wao no ũrutĩke narua makĩria mangĩhũthĩra kompiuta gũcaria ciugo na gwĩka ũthuthuria. Aira a Jehova nĩ maathondekire mũtambo wa gũcaba mabuku na thiomi-nyingĩ (MEPS) ũrĩa ũhotithagia ũhoro mwandĩke kũhaarĩrio na thiomi magana maingĩ, ũgekĩrũo mbica na ũkahaarĩrio nĩguo ũcabwo.
Nĩkĩ gĩtũmaga tũrute wĩra ũcio wothe, o na harĩ thiomi iria ciaragio nĩ andũ ngiri nini tu? Tondũ Jehova endaga “andũ othe mahonokio na matuĩke a kũmenya ũhoro-wa-ma.”
Mabuku maitũ maandĩkagwo atĩa?
Nĩ kĩĩ gĩtũmaga tũtaũre mabuku maitũ na thiomi nyingĩ ũguo?


text:
RŨGANO RWA ŨTŨŨRO
Gũkorũo Itarĩ na Ũhoti wa Kũigua Gũtirĩ Kwangirĩrĩria Kũruta Andũ Arĩa Angĩ
Ndabatithirio mwaka-inĩ wa 1941 ndĩ na mĩaka 12. O na kũrĩ ũguo, ndambĩrĩirie gũtaũkĩrũo nĩ ma cia Bibilia mwaka-inĩ wa 1946. Gwathiĩte atĩa? Reke ngũhe rũgano rwakwa.
MĨAKA-INĨ ya 1910, aciari akwa maathamire Tbilisi bũrũri-inĩ wa Georgia, na magĩthiĩ gũikara kanyũmba kaarĩ kanini kũndũ kĩeni-inĩ hakuhĩ na Pelly, Saskatchewan mwena wa ithũĩro wa bũrũri wa Canada. Ndaciarirũo mwaka wa 1928 ndĩ kĩhinga nda harĩ ciana ithathatũ. Baba aakuĩte mĩeri ĩtandatũ mbere ĩyo, nake mami aakuire ndĩ o gakenge. Mwarĩ wa maitũ ũrĩa warĩ mũkũrũ, Lucy, aakuire ihinda inini thutha ũcio arĩ na mĩaka 17. Thutha ũcio tuoirũo nĩ mama witũ Nick, na nĩwe watũrũmbũyagia.
Mũthenya ũmwe ndĩ mwana, andũ a famĩlĩ itũ nĩ monire ngĩgucia mũting’oe wa mbarathi ĩmwe kũu mũgũnda-inĩ. Makĩnjugĩrĩria na hinya nĩ ũndũ wa gwĩtigĩra ndikagũthwo nĩyo, no ndiatindanĩire nao. Maarĩ thutha wakwa na ndiaiguire makĩnjugĩrĩria. Wega nĩ atĩ mbarathi ĩyo ndĩangũthire, no mũthenya ũcio nĩguo andũ a famĩlĩ itũ maamenyire atĩ ndiarĩ na ũhoti wa kũigua.
Mũrata ũmwe wa famĩlĩ itũ nĩ aatũtaarire atĩ thiĩ ngathomithio hamwe na ciana ingĩ iria itarĩ na ũhoti wa kũigua, na kwoguo Mama Nick akĩndwara cukuru ya andũ arĩa matarĩ ũhoti wa kũigua, ĩrĩa yarĩ taũni-inĩ ya Saskatoon gĩcigo-inĩ kĩa Saskatchewan. Ndatwarirũo kũndũ kwarĩ kwa mathaa maigana ũna kuuma kũrĩa famĩlĩ itũ yaikaraga, na tondũ ndarĩ o na mĩaka ĩtano tu, nĩ ndetigĩraga mũno. Ingĩaceereire famĩlĩ itũ o rĩrĩa tu kũrĩ na thigũkũ, kana cukuru ciahingwo. Mũthia-inĩ ngĩmenya rũthiomi rwa kwaria na ciĩko na nĩ ndakenagĩra gũthaka na ciana iria ingĩ.
KWĨRUTA MA CIA BIBILIA
Mwaka-inĩ wa 1939, mwarĩ wa maitũ Marion, ũrĩa wacokete Lucy, aahikirio nĩ Bill Danylchuck, na makĩnjoya tũrĩ na mwarĩ wa maitũ Frances tũikarage nao. Acio nĩo maarĩ a mbere kwaranĩria na Aira a Jehova famĩlĩ-inĩ itũ. Cukuru ciahingwo, nĩ maandutaga maũndũ maingĩ o ũrĩa mangĩahotire kuumana na maũndũ marĩa merutaga Bibilia-inĩ. Ũhoro wa ma nĩ atĩ ndwarĩ ũndũ mũhũthũ kwaranĩria nao tondũ matioĩ rũthiomi rwa kwaria na ciĩko. No nĩ monaga atĩ hatarĩ nganja nĩ ndendete maũndũ ma kĩĩroho kuuma ngoro-inĩ. Nĩ ndataũkagĩrũo atĩ ũrĩa meekaga nĩ wahutanĩtie na ũrĩa Bibilia yugaga na kwoguo nĩ ndathiaga nao magĩthiĩ kũhunjia. Thutha wa ihinda inini, nĩ nderirĩirie kũbatithio na kũrĩ Septemba 5, 1941, Bill akĩbatithĩria gatangi-inĩ geekĩrĩtwo maĩ maahũrĩtwo na mbombo kuuma gĩthima-inĩ. Maĩ macio maarĩ mahehu mũno!
Mwaka-inĩ wa 1946 rĩrĩa ndacokire mũciĩ twahinga, nĩ twathire kĩgomano taũni-inĩ ya Cleveland, Ohio, U.S.A. Mũthenya wa mbere wa kĩgomano, aarĩ a maitũ nĩ maateithanagia kũnyandĩkĩra ũhoro ũrĩa waragĩrĩrio nĩguo hote gũtwarana na programu. No mũthenya wa kerĩ nĩ ndakenire mũno ndamenya atĩ nĩ kwarĩ na gĩkundi kĩa andũ mataarĩ na ũhoti wa kũigua na nĩ kwarĩ na mũndũ wamataũragĩra na rũthiomi rwa kwaria na ciĩko. Kuuma hau ngĩhota gũkenera kĩgomano na ngĩigua wega mũno nĩ ũndũ wa gũtaũkĩrũo nĩ ma ya Bibilia wega makĩria.
KŨRUTANA ŨHORO WA MA
Mbaara ya Kerĩ ya Thĩ yakoretwo o hĩndĩ yathira na maũndũ megiĩ kũgathĩrĩria bũrũri nĩ maanyitaga thing’a. Ngĩcoka kuuma kĩgomano-inĩ nĩ ndatuĩte itua rĩa kũrũĩrĩra wĩtĩkio wakwa ndacoka cukuru. Kwoguo ngĩtiga kũhũragĩra bendera thurutia na ngĩtiga kũinaga rwĩmbo rwa bũrũri. Ningĩ ngĩtiga kũnyitanagĩra harĩ gũkũngũĩra thigũkũ kana maũndũ-inĩ ma kanitha marĩa maarĩ ma o mũhaka. Anene a cukuru matiakenire na kwoguo makĩgeria kũhũthĩra maheeni na kũnjiguithia guoya nĩguo ngarũrĩre itua rĩakwa. Maũndũ macio mothe nĩ maatũmire arutwo arĩa angĩ mamake, no nĩ maaheire mweke wa kũruta ũira. Arutwo amwe twathomaga nao ta Larry Androsoff, Norman Dittrick, na Emil Schneider, thutha-inĩ nĩ metĩkĩrire ũhoro wa ma na matungatagĩra Jehova marĩ ehokeku nginya ũmũthĩ ũyũ.
Rĩrĩa ndĩraceera mataũni-inĩ mangĩ, nĩ ngoragwo nduĩte itua rĩa kũhunjĩria andũ arĩa matakoragwo na ũhoti wa kũigua. Kwa ngerekano, taũni-inĩ ya Montreal, nĩ ndathire handũ andũ arĩa matarĩ ũhoti wa kũigua maacemanagia, na ngĩhunjĩria Eddie Taeger mwanake waingĩrĩte gĩkundi-inĩ kĩa ũkora. Aakoragwo kĩũngano-inĩ kĩa rũthiomi rwa kwaria na ciĩko kĩrĩa kĩrĩ Laval, Quebec nginya rĩrĩa aakuire mwaka mũthiru. Ningĩ nĩ ndacemanirie na mwanake wetagwo Juan Ardanez ũrĩa wathuthuririe Maandĩko o ta andũ a Beroia nĩguo ekĩre ũũma ndũmĩrĩri ya Bibilia. (Atũm. 17:
Mwaka-inĩ wa 1950, ngĩthamĩra Vancouver. O na gũtuĩka nĩ nyendete kũhunjĩria andũ arĩa matarĩ ũhoti wa kũigua, ndikariganĩrũo nĩ ũrĩa gwathire rĩrĩa ndahunjĩirie mũtumia ũmwe barabara-inĩ wetagwo Chris Spicer warĩ na ũhoti wa kũigua. Nĩ eetĩkĩrire kwĩyandĩkithia atũmagĩrũo ngathĩti o mweri na akiuga no ende tũcemanie na mũthuri wake wĩtagwo Gary. Kwoguo ngĩmaceerera kwao mũciĩ na tũkĩaria ihinda iraya na njĩra ya kwandĩkanĩra karatathi-inĩ. Rĩu nĩrĩo rĩarĩ rĩa mbere na rĩa mũico kwaranĩria, o nginya mĩaka mĩnini thutha ũcio rĩrĩa maanyonire kĩgomano-inĩ kĩarĩ Toronto, Ontario, kĩrĩa kĩarĩ na andũ aingĩ mũno, ũndũ ũrĩa wangegirie. Gary aarĩ abatithio mũthenya ũcio. Ũndũ ũcio nĩ wandirikanirie bata wa gũthiĩ na mbere kũhunjia tondũ tũtiũĩ nĩrĩ kana nĩ ha ũhoro wa ma ũngĩmera.
Thutha ũcio ngĩcoka Saskatoon. Ndĩ kũu nĩ ndacemanirie na mũtumia ũmwe ũrĩa wanjũririe ndĩrute Bibilia na airĩtu ake erĩ a mahatha, Jean na Joan Rothenberger, arĩa mataarĩ na ũhoti wa kũigua na maathomagĩra cukuru o ĩrĩa ndathomeire ya andũ matarĩ na ũhoti wa kũigua. Thutha wa ihinda inini, airĩtu acio makĩambĩrĩria kwĩra arutwo a kĩrathi kĩao maũndũ marĩa meerutaga. Mũthia-inĩ, andũ atano kuuma kĩrathi kĩao nĩ maatuĩkire Aira a Jehova. Ũmwe wao aarĩ Eunice Colin. Ndacemanirie na Eunice rĩa mbere ndĩ cukuru mwaka-inĩ wakwa wa kũrĩkĩrĩria. Hĩndĩ ĩyo aaheire theremende na akĩnjũria kana no tũtuĩke arata. Eunice angĩacokire atuĩke mũndũ wa bata mũno ũtũũro-inĩ wakwa. Nĩwe watuĩkire mũtumia wakwa.
Rĩrĩa nyina wa Eunice aamenyire atĩ mwarĩ nĩ eerutaga Bibilia, eerire mwarimũ mũnene wa cukuru ĩyo agerie kũhenereria Eunice nĩguo atige kwĩruta. Mwarimũ ũcio o na nĩ oire mabuku marĩa Eunice aahũthagĩra kwĩruta. O na kũrĩ ũguo, Eunice nĩ aatuĩte itua rĩa kũiga Jehova mbere. Rĩrĩa eendaga kũbatithio, aciari ake maamwĩrire, “Ũtuĩke Mũira wa Jehova nawe uume gũkũ!” Eunice oimire mũciĩ arĩ na mĩaka 17, na famĩlĩ ĩmwe ya Aira a Jehova ĩkĩmuoya ĩmũrũmbũyagie. Aathire na mbere kwĩruta na thutha-inĩ akĩbatithio. Rĩrĩa twahikanirie mwaka-inĩ wa 1960, aciari ake matiokire ũhiki witũ. No o ũrĩa mĩaka yahĩtũkire, nĩ maambĩrĩirie gũtũhe gĩtĩo nĩ ũndũ wa wĩtĩkio witũ na ũrĩa twareraga ciana citũ.
JEHOVA NĨ ANŨMBŨĨTIE
Tũrĩ aciari matarĩ na ũhoti wa kũigua, nĩ tũrerete anake mũgwanja marĩ na ũhoti wa kũigua. Ũndũ ũcio ndwarĩ mũhũthũ no nĩ twatigĩrĩire atĩ nĩ mamenya rũthiomi rwa kwaria na ciĩko nĩguo tũhote kwaranagĩria nao wega na kũmaruta ũhoro wa ma. Aarĩ na ariũ a Ithe witũ thĩinĩ wa kĩũngano nĩ maatũteithirie mũno. Kwa ngerekano, mũciari ũmwe aatwandĩkĩire agĩtwĩra atĩ kahĩĩ kamwe gaitũ nĩ koigaga ciugo itaarĩ njega tũrĩ thĩinĩ wa Nyũmba ya Ũthamaki. Nĩ twahotire kũhiũrania na ũndũ ũcio o hĩndĩ ĩyo. Ariũ akwa ana, James, Jerry, Nicholas, na Steven maratungatĩra Jehova marĩ ehokeku hamwe na famĩlĩ ciao. Othe ana matungataga marĩ athuri a ciũngano. Makĩria ma ũguo, Nicholas na mũtumia wake Deborah, mateithagĩrĩria ũtaũri wa rũthiomi rwa kwaria na ciĩko wabici-inĩ ya rũhonge ya Ngeretha, nao Steven na mũtumia wake Shannan, mateithagĩrĩria ũtaũri wa rũthiomi rwa kwaria na ciĩko wabici-inĩ ya rũhonge ya Amerika (US).
Ariũ akwa James, Jerry, na Steven hamwe na atumia ao nĩ mateithagĩrĩria na njĩra ngũrani wĩra-inĩ wa kũhunjia na rũthiomi rwa kwaria na ciĩko
Eunice aakuire nĩ mũrimũ wa kansa tũtigairie mweri ũmwe tũniine mĩaka 40 kuuma rĩrĩa twahikanirie. Aarĩ na ũmĩrĩru mũno ihinda rĩu rĩothe iritũ. Wĩtĩkio ũrĩa aarĩ naguo harĩ kũriũkio nĩ wamwĩkĩraga hinya. Nĩ ndĩriragĩria mũno mũthenya ũrĩa ngaamuona rĩngĩ.
Mweri-inĩ wa Februarĩ mwaka wa 2012, nĩ ndagũire na ngiunĩka ihĩndĩ rĩa njohero na kwoguo nĩ ingĩabatarire ũteithio. Nĩ ũndũ ũcio, ngĩthiĩ gũikara na mũrũ wakwa ũmwe hamwe na mũtumia wake. Rĩu tũkoragwo Kĩũngano kĩa Rũthiomi rwa Kwaria na Ciĩko gĩa Calgary na no ndungataga ndĩ mũthuri wa kĩũngano. Ũhoro wa ma nĩ atĩ, rĩrĩ nĩrĩo rita rĩakwa rĩa mbere gũkorũo kĩũngano-inĩ kĩa rũthiomi rwa kwaria na ciĩko. Ta wĩcirie ũndũ ũcio! Ndathiaga na mbere atĩa kĩĩroho ndĩ kĩũngano-inĩ kĩa rũthiomi rwa gĩthũngũ mĩaka ĩyo yothe kuuma mwaka wa 1946? Jehova nĩ ahingĩtie kĩĩranĩro gĩake gĩa kũrũmbũiya mwana ũrĩa ũtarĩ na ithe. (Thab. 10:14) Nĩ njokagia ngatho nĩ ũndũ wa kĩyo kĩa arĩa othe manerutĩra kũnyandĩkĩra, makeruta rũthiomi rwa kwaria na ciĩko, na makandaũrĩra kũringana na ũhoti wao.
Nĩ ma, kũrĩ hĩndĩ ndanaigua nguĩte ngoro na ngaigua ndingĩhota gũthiĩ na mbere rĩngĩ tondũ wa kwaga gũtaũkĩrũo nĩ ũrĩa kũreerũo na kuona ta mabataro ma arĩa matarĩ ũhoti wa kũigua mataarũmbũyagio. O na kũrĩ ũguo, mahinda-inĩ ta macio nĩ ndeciragia ciugo cia Petero rĩrĩa oririe Jesu ũũ: “Mwathani, tũgũgĩthiĩ kũrĩ ũ? Wee ũrĩ na ciugo cia muoyo wa tene na tene.” (Joh. 6:


text:
Ruta Ciana Ciaku
Aciari, hũthĩrai ng’ano ici cia Bibilia kũruta ciana cianyu maũndũ ma bata kuuma Bibilia-inĩ.
Kohoro ga Kwambĩrĩria
Ciugo cia Gũcokerithia Maathani no igũteithie ũkĩrera ciana ciaku.
Hitho Ĩrĩa Tũkenagĩra Kũmenya
Bibilia nĩ yaragia ũhoro wa hitho ya mwanya kuuma kũrĩ Ngai. Hihi no wende kwĩruta makĩria ũhoro wĩgiĩ hitho ĩyo?
Rebeka nĩ Eendaga Gũkenia Jehova
Tũngĩĩgerekania na Rebeka na njĩra ĩrĩkũ? Thoma rũgano rũrũ na wĩrute makĩria ũhoro wake.
Rahabu nĩ Eetĩkĩtie Jehova
Wĩrute ũrĩa Rahabu na famĩlĩ yao maahonokirio hĩndĩ ĩrĩa itũũra rĩa Jeriko rĩaninirũo.
Nĩ Aakenirie Ithe na Agĩkenia Jehova
Nĩ kĩĩranĩro kĩrĩko mwarĩ wa Jefitha aahingirie? Tũngĩĩgerekania atĩa nake?
Samueli Aathiire na Mbere Gwĩka Ũrĩa Kwagĩrĩire
Tũngĩĩgerekania atĩa na Samueli gwĩka ũrĩa kwagĩrĩire o na andũ arĩa angĩ mangĩkorũo magĩka maũndũ moru?
Daudi Ndaarĩ na Guoya
Thoma rũgano rũrũ rwega rwa Bibilia nĩguo wĩrute kĩrĩa gĩatũmire Daudi akorũo na ũcamba ũguo.
Hihi Kũrĩ Hĩndĩ Ũiguaga ta Ũtiganĩirio na Wĩna Guoya?
Rĩrĩa Elija aaiguaga atiganĩirio-rĩ, Jehova aamũmĩrĩirie atĩa? Ũngĩĩruta atĩa kuumana na Elija?
Josia Aarĩ na Arata Ega
Bibilia ĩtwĩraga atĩ warĩ ũndũ mũritũ mũno harĩ Josia gwĩka ũrĩa kwagĩrĩire. Thoma wone ũrĩa arata ake mamũteithirie.
Jeremia Ndaatigire Kwaria Ũhoro wa Jehova
O na gũtuĩka andũ nĩ manyũrũragia Jeremia na makamũrakarĩra nĩkĩ gĩatũmire Jeremia athiĩ na mbere kwaria ũhoro wa Jehova?
Jesu Aathĩkaga Hingo Ciothe
Ti ũndũ mũhũthũ gwathĩkĩra aciari hingo ciothe. Wĩrute ũrĩa kĩonereria kĩa Jesu kĩngĩgũteithia.
Nĩ Maandĩkire Ũhoro Wĩgiĩ Jesu
Wĩrute ũhoro wa andĩki 8 a Bibilia arĩa maatũũraga ihinda-inĩ rĩmwe na Jesu, na maandĩkire ũhoro wake.
Mũndũ Mũnyinyi Warĩ na Ũcamba
Mwanake ũyũ nĩ aahonokirie muoyo wa mamawe. Hihi nĩ atĩa eekire?
Timotheo nĩ Eendete Gũteithia Andũ
Ũngĩkorũo na ũtũũro mwega ũgũkenera atĩa o ta Timotheo?
Ũthamaki Ũrĩa Ũgaathana Thĩ Yothe
Hihi ũtũũro ũgaakorũo ũhaana atĩa Jesu agĩathana gũkũ thĩ? No wende gũgaakorũo kuo?


text:
Kenya
Bururi wa Kenya wĩ thiinĩ ya Abĩrika ya mwena wa itherero. Mwena wa rũgũrũ kũrĩ bũrũri wa Abyssinia (Ethiopia), mwena wa itherero kũrĩ Bũrũri wa Somalia, naguo bũrũri wa Tanzania wĩ mwena wa mũhũro. Bũrũri wa Uganda wĩ mwena wa ithũiro na Sũdana irĩ mwena wa igũrũ rĩa Uganda na nĩhakanĩte na bũrũri wa Kenya.
Irĩa inene rĩa kĩhindĩ (Indian Ocean) rĩrĩ mwena wa rĩũmiro rĩa rĩũa kĩanda ya Somalia.
Bũrũri wa Kenya ni waheirwo wĩathi mwaka wa ngirĩ imwe magana kenda mĩrongo ĩtandatũ na ithatũ (1963) kũma thrikari ya mũthũngũ (Britain). Mũthee Jomo Kenyatta nĩacokire akĩoya gĩti gĩa ũtongoria harĩa aikarire nginya mwaka wa ngirĩ imwe magana kenda mĩrongo mũgwanja na inyanya (1978). Unangĩkorwo nĩtwagĩire wĩathi Kenya no yathire na mbere na kwĩonera mathĩna maingĩ mũno makaria kũma kĩama kĩa ũtongoria nĩkio KANU. Nĩ kwarĩ na wakinai mũgagachũ kũmania na kũragwo kwa Pĩo Gama Pinto na J. M Kariũki moragani macio ni ma tũikaga marĩ ma gĩthiatha (political).
Mikoa ya Kenya[edit | edit source]
Mikoa ni ici:
71 wilaya; 262 taarafa; 1,088 kata, kata ndogo.
Andu a Kenya[edit | edit source]
Gikuyu na Mumbi[edit | edit source]
Agikuyu na hau gatene metikitie ati kwari mundu wetagwo Gikuyu na mutumia wake etagwo Mumbi. Andu aya eri metikitio ati nio maciarire ruriri rwa Gikuyu.


text:
Hihi no wende gũthoma ũhoro ũyũ na %%?
Bibilia Intaneti-inĩ | NEW WORLD TRANSLATION OF THE HOLY SCRIPTURES IN KIKUYU (MATHAYO-KŨGUŨRĨRIO)
Hihi no wende gũthoma ũhoro ũyũ na %%?
-
Ngerekano ya mũthabibũ ũrĩa wa ma (1-10)
-
Watho wa kuonania wendo ta wa Kristo (11-17)
-
Thĩ kũmena arutwo a Jesu (18-27)
15 “Nĩ niĩ mũthabibũ ũrĩa wa ma, nake Awa nĩwe mũrĩmi.
2 Rũhonge o ruothe rũrĩa rũtagĩaga na maciaro thĩinĩ wakwa nĩ kũrũtema arũtemaga, na agaceha rũrĩa ruothe rũgĩaga na maciaro nĩguo rũgĩe na maciaro maingĩ makĩria.
3 Inyuĩ nĩ mũrĩkĩtie gũthera nĩ ũndũ wa kiugo kĩrĩa ndĩmwĩrĩte.
4 Tũũrai mũrĩ na ũiguano na niĩ, na niĩ nĩ ngũtũũra ndĩ na ũiguano na inyuĩ. O ta ũrĩa rũhonge rũtangĩgĩa na maciaro rũrĩ rwiki o tiga rũtũũrire mũthabibũ-inĩ, o na inyuĩ mũtingĩgĩa namo o tiga mũtũũrire mũrĩ na ũiguano na niĩ.
5 Nĩ niĩ mũthabibũ; inyuĩ mũrĩ honge. Mũndũ o wothe ũtũũraga arĩ na ũiguano na niĩ, na niĩ ndĩ na ũiguano nake, ũcio nĩ agĩaga na maciaro maingĩ; tondũ itarĩ ho gũtirĩ ũndũ o na ũmwe mũngĩhota gwĩka.
6 Mũndũ o wothe angĩaga gũtũũra arĩ na ũiguano na niĩ, ateagwo o ta rũhonge na akooma. Nao andũ makongania honge icio magacikia mwaki-inĩ, ikahĩa.
7 Mũngĩtũũra mũrĩ na ũiguano na niĩ na uuge wakwa ũtũũre thĩinĩ wanyu, mwahoya ũndũ o wothe nĩ mũrĩhingagĩrio.
8 Ũndũ ũrĩa ũgoocithagia Awa nĩ ũyũ, atĩ mũgĩage na maciaro maingĩ, mũkonanagia atĩ mũrĩ arutwo akwa.
9 O ta ũrĩa Awa anyendete, noguo ndĩmwendete inyuĩ; tũũrai wendo-inĩ wakwa.
10 Mũngĩathĩkagĩra maathani makwa, mũgũtũũra wendo-inĩ wakwa, o ta ũrĩa njathĩkagĩra maathani ma Awa ngatũũra wendo-inĩ wake.
11 “Ndamwĩra maũndũ macio, nĩguo gĩkeno gĩakwa gĩkorũo thĩinĩ wanyu nakĩo gĩkeno kĩanyu gĩkinyanĩre.
12 Rĩrĩ nĩrĩo rĩathani rĩakwa, atĩ mwendanage inyuĩ ene o ta ũrĩa niĩ ndĩmwendete.
13 Gũtirĩ mũndũ ũrĩ wendo ũkĩrĩte ũyũ, atĩ mũndũ ũmwe arute muoyo wake nĩ ũndũ wa arata ake.
14 Mũrĩ arata akwa mũngĩka maũndũ marĩa ndĩramwatha.
15 Rĩu inyuĩ ndimwĩtaga ngombo, nĩ ũndũ ngombo ndĩmenyaga ũrĩa mwathi wayo ekaga. No ndĩmwĩtĩte arata, tondũ nĩ ndĩmũmenyithĩtie maũndũ mothe marĩa njiguĩte kuuma kũrĩ Awa.
16 Ti inyuĩ mwathuurire, ĩndĩ nĩ niĩ ndamũthuurire, na ngĩmwamũra nĩguo mũthiĩ mũgĩage na maciaro, namo maciaro manyu matũũre, nĩguo ũndũ o wothe mũrĩhoyaga Awa na rĩĩtwa rĩakwa, akamũhe.
17 “Ndĩramwatha maũndũ maya, atĩ mwendanage inyuĩ ene.
18 Thĩ ĩngĩmũthũũra-rĩ, nĩ mũĩ atĩ yambĩte ĩgaathũũra niĩ mbere ya kũmũthũũra.
19 Mũngĩrĩ a thĩ ĩno, thĩ nĩ ĩngĩmwendete tondũ mũrĩ ayo. No rĩu tondũ mũtirĩ a thĩ ĩno, ĩndĩ nĩ kũmũthuura ndĩmũthuurĩte kuuma harĩ thĩ, nĩkĩo thĩ ĩmũthũire.
20 Ririkanai kiugo kĩrĩa ndaamwĩrire: Ngombo ti nene gũkĩra mwathi wayo. Angĩkorũo nĩ manyarirĩte niĩ, nĩ makaamũnyarira o na inyuĩ; angĩkorũo nĩ mathĩkĩire kiugo gĩakwa, nĩ magaathĩkĩra kĩanyu o nakĩo.
21 No makaamwĩka maũndũ macio mothe moru nĩ ũndũ wa rĩĩtwa rĩakwa, tondũ matiũĩ Ũrĩa wandũmire.
22 Korũo ndiokire na ngĩmaarĩria, matingĩrĩ na mehia. No rĩu matingĩona kĩĩgwatio kĩa mehia mao.
23 Mũndũ o wothe ũthũire niĩ nĩ athũire Awa o nake.
24 Korũo ndiekire maũndũ marĩa matarĩ mekwo nĩ mũndũ ũngĩ gatagatĩ-inĩ kao, matingĩrĩ na mehia; no rĩu nĩ manyonete na magaathũũra o ũndũ ũmwe na Awa.
25 No gwĩkĩkĩte ũguo nĩguo kiugo kĩrĩa kĩandĩkĩtwo Watho-inĩ wao kĩhinge: ‘Niĩ-rĩ, mathũũire hatarĩ gĩtũmi.’
26 Rĩrĩa mũteithia ũrĩa ngaamũtũmĩra kuuma kũrĩ Awa agooka, roho wa ũhoro ũrĩa wa ma, ũrĩa uumaga kũrĩ Awa, ũcio nĩ ũkaaruta ũira igũrũ rĩakwa;
27 o na inyuĩ, nĩ mũkaaruta ũira, tondũ mũkoretwo hamwe na niĩ kuuma o kĩambĩrĩria.
Tũma
Tũma
NEW WORLD TRANSLATION OF THE HOLY SCRIPTURES IN KIKUYU (MATHAYO-KŨGUŨRĨRIO)
Johana 15
Gĩkũyũ
Thoma Bibilia Intaneti-inĩ
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
MŨRANGĨRI RIUMA RĨA WĨRUTI Novemba 2016
Ngathĩti ĩno ĩrĩ na icunjĩ cia wĩruti cia kuuma Dicemba 26, 2016 nginya Janũarĩ 29, 2017.
Ciugo cia Bata Mũno!
Nĩ ciugo irĩkũ Jesu aahũthĩrire cionagwo irĩ cia gĩtĩo mũno?
“Ũmanagĩrĩriai o Mũndũ na Ũrĩa Ũngĩ o Mũthenya”
Kũũmanĩrĩria nĩ kwa bata nĩkĩ? Ũngĩĩruta atĩa kuumana na ũrĩa Jehova, Jesu na mũtũmwo Paulo meekĩraga andũ ngoro? Na ũngĩkĩrana ngoro atĩa na njĩra ĩgũkorũo na moimĩrĩro?
Jehova nĩ Ngai wa Mĩbango
Jehova nĩ akoragwo na mĩbango mĩega mũno, kwoguo no twĩrĩgĩrĩre andũ ake makorũo na mĩbango mĩega.
Hihi nĩ Ũtĩĩte Kiugo kĩa Ngai?
Ndungata cia Jehova nĩ cionaga moimĩrĩro mega rĩrĩa ciathĩkĩra ũtaaro ũrĩa ũrĩ Kiugo-inĩ kĩa Ngai na cigakorũo irĩ njĩhokeku harĩ ithondeka rĩake.
‘Wĩra Ũrĩa Ũrarutwo nĩ Mũnene’
Ũrĩ na mweke wa kũnyita mbaru wĩra ũcio.
Kũrutwo Nduma-inĩ
Nĩ na njĩra ĩrĩkũ andũ a Ngai maingĩrire nduma-inĩ hĩndĩ ya karine ya kerĩ? Maambĩrĩirie kuona ũtheri rĩ, na mawonire na njĩra irĩkũ?
Nĩ Moimire Ndini-inĩ cia Maheeni
Nĩ rĩ andũ a Ngai moimire ũkombo-inĩ wa Babuloni biũ?
“Ahunjia a Ũthamaki Bũrũri-inĩ wa Ngeretha—Arahũkai!!”
Bũrũri-inĩ wa Ngeretha gũtiarĩ na wongerereku mũnene wa ahunjia kwa ihinda rĩa mĩaka ikũmi. Nĩ kĩĩ kĩarehire ũgarũrũku?


text:
GĨCIGO KĨA 1
Caria Ũtongoria wa Ngai Ũgĩe na Gĩkeno Kĩhiko-inĩ
“Ũrĩa wombire andũ gwata kĩambĩrĩria, aamombire marĩ mũndũ mũrũme na mũndũ mũka.”
Jehova * Ngai nĩwe wambĩrĩirie kĩhiko kĩa mbere. Bibilia ĩtwĩraga atĩ ombire mũtumia wa mbere “agĩcoka akĩmũtwara kwĩ mũndũ ũcio.” Adamu aakenire mũno nginya akiuga atĩrĩrĩ: “Rĩu kaĩ ũyũ nĩwe ihĩndĩ rĩmwe riumĩte mahĩndĩ-inĩ makwa, o na nyama yumĩte nyama-inĩ ya mwĩrĩ wakwa-ĩ!” (Kĩambĩrĩria 2:
Mwahikania, mwahota gwĩciria atĩ mũgũtũũra o na gĩkeno tu. No ũrĩa kũrĩ nĩ atĩ, o na mũthuri na mũtumia arĩa mendanĩte mũno no marĩgĩaga na mathĩna. (1 Akorintho 7:28) Ũngĩhũthĩra motaaro ma Bibilia marĩa marĩ kabuku-inĩ gaka, kĩhiko gĩaku na famĩlĩ yaku no ĩkorũo na gĩkeno.
1 ĨTĨKĨRA ITEMI RĨRĨA JEHOVA AKŨHEETE
ŨRĨA BIBILIA YUGAGA: Mũthuri nĩwe mũtwe wa famĩlĩ.
Angĩkorũo nĩ ũhikanĩtie, Jehova erĩgagĩrĩra ũrũmbũiye mũtumia waku na njĩra ya wendo. (1 Petero 3:7) Aamũmbire nĩguo mũteithanagie na endaga ũmũrũmbũiye na njĩra ya gĩtĩo na wendo. (Kĩambĩrĩria 2:18) No mũhaka wende mũtumia waku ũũ atĩ nĩ ũrĩigaga maũndũ make mbere ya maku.
Angĩkorũo ũrĩ mũhiku, Jehova erĩgagĩrĩra ũtĩage mũthuri waku na ũmũteithagĩrĩrie kũhingia itemi rĩake. (1 Akorintho 11:3; Aefeso 5:33) Nyitaga mbaru matua make na ngoro yothe na ũkanyitanagĩra nake. (Akolosai 3:18) Weka ũguo, ũrĩonekaga ũrĩ mũthaka maitho-inĩ make, na ũgakenia Jehova.
ŨRĨA ŨNGĨKA:
Ũria ũrĩa mũhikanĩtie nake ũrĩa ũngĩka nĩguo ũtuĩke mũthuri kana mũtumia mwega makĩria. Mũthikĩrĩrie wega, ũcoke wĩrutanĩrie gwĩka ũguo
Gĩa na wetereri. Nĩ gũgũkuua ihinda mũtarĩ mũramenya ũrĩa mũngĩka nĩgetha o mũndũ akenagie ũrĩa ũngĩ
2 RŨMBŨYAGIA BIŨ ŨRĨA MŨTHURI KANA MŨTUMIA WAKU ARAIGUA
ŨRĨA BIBILIA YUGAGA: Nĩ ũrabatara kũrũmbũiya maũndũ ma ũrĩa mũhikanĩtie nake. (Afilipi 2:
ŨRĨA ŨNGĨKA:
Hoya nĩguo ũhote gũikara ũhooreire na wĩhaarĩirie kũgarũrĩra mwĩcirĩrie waku mũtanarĩrĩria maũndũ maritũ na ũrĩa mũhikanĩtie nake
Wĩcirie wega maũndũ marĩa ũkuuga na ũrĩa ũkũmoiga
3 GĨAI NA MWĨCIRĨRIE ŨMWE
ŨRĨA BIBILIA YUGAGA: Rĩrĩa mwahikania, mũtuĩkaga “mwĩrĩ ũmwe.” (Mathayo 19:5) O na kũrĩ ũguo, mũrĩ andũ erĩ ngũrani na no mũkorũo na mawoni matiganĩte. Nĩ ũndũ ũcio, mũbatiĩ kwĩruta gũkoragwo na mwĩcirĩrie na muonere o ũmwe. (Afilipi 2:2) Ũrũmwe nĩ wa bata mũno rĩrĩa mũratua matua. Bibilia yugaga ũũ: ‘Ũndũ o wothe ũgĩthugundwo nĩ ũrũmagio nĩ kũrĩĩrũo kĩrĩra.’ (Thimo 20:18) Rekagai motaaro ma Bibilia mamũtongoragie hĩndĩ ĩrĩa mũratua matua ma bata.
ŨRĨA ŨNGĨKA:
Ĩra ũrĩa mũhikanĩtie nake ũrĩa ũraigua, to kũmũhe ũhoro na kũmwĩra mawoni maku
Ũtanatua matua o mothe, ambaga kũũria mũthuri kana mũtumia waku
^ kĩb. 4 Jehova nĩ rĩĩtwa rĩa Ngai ta ũrĩa rĩonanĩtio thĩinĩ wa Bibilia.
Wĩrute Makĩria
MŨRANGĨRI
Athuri—Rekei Atumia Anyu Maiguage Maiganĩire
Famĩlĩ no ĩkorũo ĩgacĩrĩte kĩĩmbeca no ĩkorũo ĩtagacĩrĩte na njĩra ĩngĩ ya bata.
MACOKIO MA CIŨRIA CIA BIBILIA
Hihi Bibilia no Ĩndeithie Kũgĩa na Famĩlĩ ĩrĩ na Gĩkeno?
Motaaro moimĩte Bibilia-inĩ nĩ mateithĩtie andũ milioni nyingĩ kũgĩa na gĩkeno thĩinĩ wa famĩlĩ ciao.


text:
ITHOMO RĨA 18
Tũteithagia Atĩa Ariũ a Ithe Witũ Rĩrĩa Kwagĩa Thĩna?
Rĩrĩa kwagĩa na gĩcanjama, Aira a Jehova mabangaga o hĩndĩ ĩyo ũrĩa megũtwarĩra ariũ a Ithe wao arĩa agũmĩre ũteithio. Kĩyo kĩu kĩonanagia ũrĩa twendanĩte hatarĩ ũhinga o mũndũ na ũrĩa ũngĩ. (Johana 13:
Nĩ tũtũmaga ũteithio wa mbeca. Rĩrĩa ng’aragu nene yagũmĩire Judea, Akristiano a tene thĩinĩ wa Antiokia nĩ maatũmĩire ariũ a Ithe wao ũteithio. (Atũmwo 11:
Nĩ tũmaheaga ũteithio ũrĩa marabatara. Athuri a kĩũngano arĩa marĩ kũu ũndũ ũcio wekĩka matigagĩrĩra atĩ nĩ mamenya harĩa o mũndũ thĩinĩ wa kĩũngano kĩao arĩ na atĩ ndarĩ na ũũru. Kamĩtĩ ya kũheana ũteithio no ĩtabanie ũrĩa mekũheo irio, maĩ matheru ma kũnyua, nguo, ũikaro, na ũrigitani. Aira a Jehova aingĩ arĩa marĩ na ũũgĩ ũrĩa ũrabatarania nĩ merutagĩra kũhũthĩra mbia ciao gũthiĩ gũteithia na gũthondeka mĩciĩ ĩrĩa mĩthũkie kana Nyũmba cia Ũthamaki. Ũrũmwe ũrĩa tũkoragwo naguo tũrĩ ithondeka na ũmenyeru ũrĩa tũgĩĩte naguo tũkĩrutithania wĩra nĩ ũtũhotithagia kũbanga maũndũ narua hĩndĩ ya thĩna. O na tũgĩteithagia “andũ a nyũmba ya arĩa metĩkĩtie” nĩ tũteithagia o na andũ angĩ tũtekũrora ndini yao rĩrĩa twahota.
Nĩ tũmateithagia kĩĩroho na kĩĩmeciria. Arĩa magũmĩirũo nĩ icanjama nĩ mabataraga mũno kũhoorerio. Hĩndĩ ta ĩyo, tũheagwo hinya nĩ Jehova, “Ngai mwene ũhoro wothe wa kũũmanĩrĩria.” (2 Akorintho 1:
Nĩ kĩĩ gĩtũmaga Aira a Jehova mahote kuoya ikinya narua kwagĩa icanjama?
Arĩa magũmĩirũo nĩ thĩna tũngĩmahooreria atĩa kĩĩroho?


text:
Hihi no wende gũthoma ũhoro ũyũ na %%?
Bibilia Intaneti-inĩ | NEW WORLD TRANSLATION OF THE HOLY SCRIPTURES IN KIKUYU (MATHAYO-KŨGUŨRĨRIO)
Hihi no wende gũthoma ũhoro ũyũ na %%?
-
Magongona ma nyamũ gũtiga kũrutwo (1-4)
-
Igongona rĩa Kristo riita rĩmwe rĩa gũtũũra (5-18)
-
Njĩra njerũ na ĩrĩ muoyo ya gũtonya (19-25)
-
Mũkaana wĩgiĩ kwĩhia tũkĩendaga (26-31)
-
Ũmĩrĩru na wĩtĩkio wa gũkirĩrĩria (32-39)
10 Na tondũ Watho ũkoragwo na kĩĩruru kĩa maũndũ mega marĩa magooka, no ti maũndũ macio mo mene-rĩ, ndũrĩ hĩndĩ ũngĩhota gũtũma andũ arĩa mahoyaga makinyanĩre kũgerera magongona o macio marutagwo mwaka o mwaka.
2 Nĩ ũndũ korũo nĩguo-rĩ, githĩ magongona matingĩagĩtigire kũrutwo, nĩ gũkorũo andũ arĩa marutaga ũtungata mũtheru marĩkia gũtherio matingĩcokaga kũigua marĩ na mehia rĩngĩ?
3 Mũgarũ na ũguo, magongona macio maririkanagia andũ mwaka o mwaka atĩ nĩ ehia,
4 nĩ ũndũ thakame ya ndegwa na ya mbũri ndĩngĩhota kweheria mehia.
5 Kwoguo rĩrĩa okire thĩinĩ wa thĩ, oigire atĩrĩ: “‘Ndwakenirio nĩ magongona na maruta, ĩndĩ niĩ wahaarĩrĩirie mwĩrĩ.
6 Ndwakenirio nĩ magongona magima ma njino o na magongona ma mehia.’
7 Hĩndĩ ĩyo ngiuga atĩrĩ: ‘Nĩ ndoka (nĩ haandĩke ũhoro wakwa thĩinĩ wa gĩkũnjo) nĩguo njĩke wendi waku, Wee Ngai.’”
8 Thutha wa kuuga: “Ndwakenirio nĩ magongona na maruta na magongona magima ma njino o na magongona ma mehia,” nĩmo magongona marĩa marutagwo kũringana na Watho,
9 acokete akoiga atĩrĩ: “Nĩ ndoka nĩguo njĩke wendi waku.” Akeheria ũndũ ũcio wa mbere nĩguo ahande ũcio wa kerĩ.
10 Kũgerera “wendi” ũcio nĩ tũtheretio na njĩra ya igongona rĩa mwĩrĩ wa Jesu Kristo riita rĩmwe rĩa kũigana.
11 Ningĩ-rĩ, o mũthĩnjĩri-Ngai nĩ athiaga gũtungata mũthenya o mũthenya na kũruta magongona o ro macio kaingĩ, o mo matangĩeheria mehia biũ.
12 No mũndũ ũcio aarutire igongona rĩmwe rĩa kũigana rĩa mehia na agĩikara thĩ guoko-inĩ kwa ũrĩo kwa Ngai,
13 kuuma hĩndĩ ĩyo agĩikara etereire nginya thũ ciake ituwo gaturũa ka makinya make.
14 Tondũ nĩ atuĩte arĩa maratherio akinyanĩru kũgerera igongona rĩmwe rĩa kũigana.
15 Makĩria ma ũguo, roho mũtheru ningĩ nĩ ũtũrutagĩra ũira, nĩ ũndũ thutha wa kuuga:
16 “‘Gĩkĩ nĩkĩo kĩrĩkanĩro kĩrĩa ngarĩkanĩra nao thutha wa matukũ macio,’ ũguo nĩguo Jehova ekuuga. ‘Nĩ ngekĩra mawatho makwa ngoro-inĩ ciao na ndĩmaandĩke meciria-inĩ mao.’”
17 Ũcokaga ũkoiga atĩrĩ: “Na ndirĩ hĩndĩ ngaaririkana mehia mao na ciĩko ciao cia uuni-watho rĩngĩ.”
18 Na rĩrĩ, harĩa harĩ na wohanĩri wa mehia macio, hatingĩkorũo na bata rĩngĩ wa kũruta magongona ma mehia.
19 Kwoguo ariũ a Ithe witũ, tondũ tũrĩ na ũmĩrĩru wa kũhũthĩra njĩra ya gũtonya harĩa hatheru kũgerera thakame ya Jesu,
20 ĩrĩa aatũhingũrĩire ĩrĩ njĩra njerũ na ĩrĩ muoyo kũgerera harĩ gĩtaama, ũguo nĩ kuuga, mwĩrĩ wake,
21 na tondũ tũrĩ na mũthĩnjĩri-Ngai ũrĩ na riri thĩinĩ wa nyũmba ya Ngai-rĩ,
22 nĩ tũgĩkuhĩrĩriei tũrĩ na ngoro theru na wĩtĩkio mũrũmu, thutha wa ngoro citũ gũtherio kuumana na thamiri njũru na mĩĩrĩ itũ ĩgathambio na maĩ matheru.
23 Nĩ tũgĩthiĩi na mbere kũruta ũira wĩgiĩ kĩĩrĩgĩrĩro gitũ tũtegũthangania, nĩ ũndũ ũrĩa weranĩire nĩ mwĩhokeku.
24 Ningĩ nĩ twĩciranagie mũndũ na ũrĩa ũngĩ nĩguo twĩkĩranage hinya harĩ kwendana na mawĩra mega,
25 tũtegũtiga gũcemanagia hamwe, ta ũrĩa andũ amwe memenyeretie, no twĩkĩranage hinya, na tũgakĩrĩrĩria gwĩka ũguo o ũrĩa mũrona mũthenya ũcio ũgĩkuhĩrĩria.
26 Nĩ ũndũ tũngĩmenyera kwĩhia tũkĩendaga thutha wa kũgĩa na ũmenyo mũkinyanĩru wa ma, hatirĩ igongona rĩngĩ rĩtigaru rĩa mehia,
27 ĩndĩ harĩ na ituĩro rĩroka rĩa kũguoyohia na marakara mararĩrĩmbũka marĩa makaaniina arĩa makararagia.
28 Mũndũ o wothe waregaga kũrũmĩrĩra Watho wa Musa oragagwo atekũiguĩrũo tha hangĩakorirũo na ũira wa andũ erĩ kana atatũ.
29 Mũgwĩciria nĩ iherithia rĩnene atĩa rĩagĩrĩire harĩ mũndũ ũrĩa ũrangĩrĩirie Mũrũ wa Ngai na akona thakame yake ya kĩrĩkanĩro ĩtarĩ ya bata o ĩrĩa aatheririo nayo, na agatuurithia roho ũrĩa ũrehaga ũtugi mũnene atarĩ na gĩtĩo?
30 Nĩ gũkorũo nĩ tũũĩ Ũrĩa ugĩte ũũ: “Kũrĩhanĩria nĩ gwakwa; nĩ niĩ ngaarĩhanĩria.” Na ningĩ akoiga: “Jehova nĩ agaatuĩra andũ ake.”
31 Nĩ ũndũ wa kũguoyohia kũherithio nĩ Ngai ũrĩa ũrĩ muoyo.
32 O na kũrĩ ũguo, ririkanagai matukũ marĩa ma tene, thutha wa kũgĩa na ũtheri, mwakirĩrĩirie moritũ manene o hamwe na mĩnyamaro.
33 Rĩmwe nĩ mwaconorithagio mbere ya andũ na mũkanyarirũo, na hĩndĩ ĩngĩ mũkanyitanĩra na arĩa meekagwo maũndũ ta macio.
34 Nĩ gũkorũo nĩ mwacayagĩra arĩa moohetwo njera na mũtiorirũo nĩ gĩkeno mwatunywo indo cianyu, nĩ kũmenya atĩ inyuĩ ene mũrĩ na mũthithũ mwega makĩria na wa gũtũũra.
35 Nĩ ũndũ ũcio thiĩi na mbere kwaria mũrĩ na ũcamba, tondũ ũndũ ũcio nĩ ũgaatũma mũheo kĩheo kĩnene.
36 Tondũ nĩ mũrabatara ũkirĩrĩria, nĩguo thutha wa gũkorũo mwĩkĩte wendi wa Ngai, mũkaamũkĩra ũndũ ũrĩa eranĩire.
37 Nĩ gũkorũo no “kahinda kanini gatigaru,” nake “ũrĩa ũroka akinye na ndegũcererũo.”
38 “No mũndũ ũrĩa mũthingu egũtũũra nĩ ũndũ wa wĩtĩkio,” na “angĩcoka na thutha, ndingĩkenio nĩwe.”
39 Ithuĩ tũtirĩ arĩa macokaga na thutha makanangwo, ĩndĩ tũrĩ arĩa marĩ na wĩtĩkio ũngĩtũma tũtũũre muoyo.
Tũma
Tũma
NEW WORLD TRANSLATION OF THE HOLY SCRIPTURES IN KIKUYU (MATHAYO-KŨGUŨRĨRIO)
Ahibirania 10
Gĩkũyũ
Thoma Bibilia Intaneti-inĩ
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
KĨTHOOMO KĨA 14
Nĩkĩ Mũrungu Arĩna Ũthuranĩri Kana Gĩkundi Kĩa Antũ Barĩa Bamũthaathaagia?
1. Nĩkĩ Mũrungu aathuranĩrĩte mũgongo jwa Israeli?
Mũrungu naathuranĩĩre nciarwa cia Iburahimu baa mũgongo jũmũnene, na arabanenkera mawaatho jaawe. Mũgongo jũu ajwĩtĩre “Isiraeli” na ajũethia jwa kũrũngamĩĩra ũthaathayia bwa mma, na kũmenyeera rũteto rwawe. (Zaburi 147:19, 20) Kwou, antũ ba mĩgongo yonthe barĩngĩgunĩka gũkũrũkĩĩra Israeli.
Mũrungu naathuurĩre Aisraeli batwĩke akũũjĩ baawe. Rũgono rwao rwa karaaja nĩ kĩonanĩĩria kĩa ũrĩa antũ batharimĩkaga baathĩkĩra mawaatho ja Mũrungu. (Kuriikanithia Maathana 4:6) Kwou, gũkũrũkĩĩra Aisraeli, antũ bangĩ barĩngĩũmba kũmenya Mũrungu wa mma.
2. Nĩkĩ Akristũ ba mma bathuranĩrĩtwe?
Nyuma ya kagiita, Aisraeli nĩbaaregerwe nĩ Jehova, na araambĩrĩria kĩũthũrano kĩa Gĩkristũ antũ a mũgongo jũu. (Mathayo 21:43; 23:37, 38) Nandĩ, antũ a Aisraeli, barĩa batumĩkaga barĩ Akristũ ba mma, nĩ Akũũjĩ ba Jehova.
Jesũ aathuranĩĩre athingati baawe batũmĩĩrie na baeethie antũ ba mĩgongo yonthe aritwa baawe. (Mathayo 10:7, 11; 24:14; 28:19, 20) Ngũgĩ ĩjĩ ĩrĩ akuĩ gũkinya mũthia, matukũũne jaja ja mũthiro. Nĩ ũntũ bũtoonekana kaĩrĩ, Jehova kũgwatithania antũ mirioni inyiingĩ kuuma mĩgongo yonthe, kĩrĩ ũthaathayia bwa mma. (Kugwurirwa 7:9, 10) Akristũ ba mma nĩbathuranĩrĩtwe nĩkenda bekanĩra inya na bateethania. Nthĩgũrũne yonthe, nĩbagwĩragĩrua mũtaratara jũmwe jwa ũritanĩ bwa kĩmaandĩko mĩcemanĩone yaao.
3. Nĩatĩa ũthuranĩri bwa Akũũjĩ ba Jehova bwa kĩĩnandĩ bwambĩrĩĩrie?
Mĩakeene ya 1870, gakuundi kaniini ka aritwa ba Bibiria nĩ kaambĩrĩĩrie gũciũkĩrwa nĩ ũritani bwa mma bwa Bibiria bũrĩa bwarĩ bũgũtewa. Nĩbaijĩ atĩ Jesũ naarĩ akũthuranĩra athingati baawe batũmĩĩria nkuma ĩnjega, kwou, nĩbaambĩrĩrie kampĩĩni ĩnene ya nthĩgũrũne yonthe ya gũtũmĩĩria Ũnene bwa Mũrungu. Mwakene jwa 1931 nĩbaambĩrĩrie gwĩĩtwa Akũũjĩ ba Jehova.
4. Nĩatĩa Akũũjĩ ba Jehova bathuranĩrĩtwe?
Ĩgiitene rĩa Akristũ ba mbere, biũthũrano bia Gĩkristũ kuuma nthĩgũrũ inyiingĩ, nĩbiagunĩkaga kuumania na ũtongeeria bwa kĩama kĩrĩa gĩatongagĩĩria kĩrĩa gĩetĩkĩĩre Jesũ eethĩrwa arĩ Kĩongo kĩa kĩũthũrano. (Mathithio 16:4, 5) Kinya nandĩ, Akũũjĩ ba Jehova nthĩgũrũne yonthe, nĩbagunĩkaga kuumania na ũtongeeria bwa Kĩama kĩrĩa Gĩtongagĩĩria kĩa akũrũ barĩna kĩrĩra kĩa mĩaka ĩmiingĩ. Nĩkĩrũngamĩĩrĩte ndwang’i cia obici cia Akũũjĩ ba Jehova irĩa itaũraga, igacaba mauku, na kũgaa into bia ũritani bwa Bibiria na mĩgambo nkũrũki ya 600. Na njĩra ĩu, Kĩama kĩrĩa Gĩtongagĩĩria nĩkĩũmbaga gwĩkanĩra inya na njĩra ya kĩmaandĩko, na gũtongeeria biũthũrano nkũrũki ya 100,000 nthĩgũrũne yonthe. Kĩrĩ o kĩũthũrano, arũme barĩa baagĩrĩte nĩbo batumĩkaga barĩ akũrũ, kana ategeeri. Arũme bau nĩbamenyagĩĩra ũrĩĩthi bwa Mũrungu na wendo.
Akũũjĩ ba Jehova nĩbathuranĩrĩtwe gũtũmĩĩria nkuma ĩnjega, na kweethia bangĩ aritwa ba Jesũ. O ta atũmwa, tũtũmagĩĩria nyomba kwa nyomba. (Mathithio 20:20) Kinya nĩtũcieejanaga kũritana Bibiria barĩa beendaga kũmenya ũmma. Ĩndĩ Akũũjĩ ba Jehova tĩ ũthuranĩri o ũu akĩ. Tũrĩ ba nja ĩmwe ya Baaba ũrĩna wendo. Twĩ nĩ ataana na aarĩ ba baaba barĩa bamenyanagĩĩra. (2 Athesalonike 1:3) Tontũ antũ ba Jehova bathuranĩrĩtwe nĩkenda bagwĩria Mũrungu na bateethia bangĩ, bo nĩ nja ĩrĩna kũgwĩrua nkũrũki nthĩgũrũne.
IRITANE NKŨRŨKI
NĨ BAAŨ BATHITHAGIA WENDI BWA JEHOVA NAARUA?
Akũũjĩ ba Jehova nĩ Antũ Bakarakari Atĩa?
Nĩ Akũũjĩ ba Jehova bang’ana wijiĩ? Nĩatĩa kamma wijiĩ gũtokonia?


text:
ŨHORO MUONGERERE
1914
—Mwaka wĩ Bata Thĩinĩ wa Ũrathi wa Bibilia
HAKUHĨ mĩaka 40 mbere-rĩ, arutwo a Bibilia nĩmaahunjĩtie atĩ mwaka wa 1914 nĩkũngĩekĩkire maũndũ ma bata. Maũndũ macio nĩ marĩkũ, na nĩ ũira ũrĩkũ wonanagia atĩ 1914 nĩ mwaka wa bata ũguo?
Jesu oigire ũũ thĩinĩ wa Luka 21:24: “Jerusalemu nĩrĩkarangĩrĩrio nĩ andũ a ndũrĩrĩ, o kinya rĩrĩa mahinda marĩa Ndũrĩrĩ icio ituĩrĩirũo makahingio.” Jerusalemu yakoretwo ĩrĩ mũciĩ mũnene wa bũrũri wa Ayahudi, na nĩkuo kwarĩ gĩtĩ kĩa wathani wa athamaki a nyũmba ya Mũthamaki Daudi. (Thaburi 48:1, 2) No rĩrĩ, athamaki acio maarĩ a mwanya gatagatĩ-inĩ ka athamaki a mabũrũri marĩa mangĩ. Maikaragĩra “gĩtĩ gĩa ũthamaki kĩa Jehova” marĩ ta ithenya rĩa Ngai we mwene. (1 Maũndũ 29:23) Nĩ ũndũ ũcio Jerusalemu yarĩ kĩonania kĩa waathani wa Jehova.
No rĩrĩ, nĩ rĩ na nĩ na njĩra ĩrĩkũ waathani wa Ngai waambĩrĩirie ‘kũrangĩrĩrio nĩ andũ a ndũrĩrĩ’? Ũndũ ũcio waambĩrĩirie mwaka wa 607 M.M.M. rĩrĩa Jerusalemu yahootirũo nĩ Ababuloni. “Gĩtĩ gĩa ũthamaki kĩa Jehova” gĩgĩtigwo ũtheri, na athamaki a rũciaro rũa Daudi matiacokire gwathana rĩngĩ. (2 Athamaki 25:1-26) ‘Kũrangĩrĩrio’ kũu hihi kũngĩathire na mbere mĩndĩ na mĩndĩ? Aca, nĩgũkorũo ũrathi wa Ezekieli woigĩte ũũ igũrũ rĩgiĩ Zedekia, mũthamaki wa mũthia wa Jerusalemu: “Nĩngũkwehereria kĩremba gĩaku kĩa mũtwe, na ngũrute tanji; . . . [Jerusalemu] rĩticoke gwakwo rĩngĩ o na atĩa, o nginya rĩrĩa hagoka ũrĩa wĩ na kĩhooto gĩa kũrigia narĩo; na nĩwe ngarĩhe.” (Ezekieli 21:26, 27) “Ũrĩa wĩ na kĩhooto gĩa kũrigia” na tanji ya Daudi nĩ Kristo Jesu. (Luka 1:32, 33) Kwoguo ‘kũrangĩrĩrio’ kũngĩathirire Jesu atuĩka Mũthamaki.
Ũndũ ũcio wa bata ũguo ũngĩekĩkire rĩ? Jesu nĩ oonanirie atĩ Ndũrĩrĩ ingĩathanire kwa ihinda rĩna rĩamũrĩtwo. Ibuku rĩa Danieli mũrango wa 4 rĩrĩ na ũhoro ũngĩtũteithia mũno kũmenya ihinda rĩu rĩngĩarĩ na ũraihu ũigana atĩa. Rĩtaaragĩria ũhoro wa kĩroto kĩa ũrathi kĩa Mũthamaki Nebukadinezaru wa Babuloni. Oonire mũtĩ mũnene ũrĩa watemirũo. Gĩthukĩ kĩa guo gĩtingĩathundũkire tondũ kĩohetwo na mũrĩnga wa kĩgera na gĩcango. Mũraika ũmwe aanĩrĩire ũũ: “Nake arekwo ahĩtũkie mahinda mũgwanja atariĩ o ũguo.”
Thĩinĩ wa Bibilia-rĩ, mĩtĩ rĩmwe nĩ ĩhũthagĩrũo kuonania wathani. (Ezekieli 17:22-24; 31:2-5) Kwoguo gũtemwo kwa mũtĩ ũcio wa mũhiano kuonanagia ũrĩa waathani wa Ngai, kũgerera athamaki arĩa maathamakaga kuuma Jerusalemu, ũngĩatigire gwathana. No rĩrĩ, kĩoneki kĩu kĩonanirie atĩ ‘kũrangĩrĩrio kwa Jerusalemu’ kũngĩarĩ o kwa ihinda tu, rĩa “mahinda mũgwanja.” Rĩu nĩ ihinda rĩigana atĩa?
Kũguũrĩrio 12:6, 14 yonanagia atĩ mahinda matatũ na nuthu nĩ ũndũ ũmwe na “matukũ ngiri ya magana merĩ ma mĩrongo ĩtandatũ.” Nĩũndũ ũcio “mahinda mũgwanja” nĩ maita merĩ ma ũguo, kana thikũ 2,520. No Ndũrĩrĩ itiatigire ‘kũrangĩrĩria’ waathani wa Ngai thikũ 2,520 tu thutha wa Jerusalemu kwanangwo. Kwoguo-rĩ, kũroneka ũrathi ũcio wakuuaga kahinda karaiharaihu. Kũringana na maandĩko ma Ndari 14:34 na Ezekieli 4:6, marĩa moigĩte “o mũthenya ũmwe ũgũtuĩka mwaka ũmwe,” “mahinda mũgwanja” mangĩakorirũo na ũraihu wa mĩaka 2,520.
Mĩaka ĩo 2,520 yaambĩrĩirie Okutomba 607 M.M.M., rĩrĩa Jerusalemu rĩagũire moko-inĩ ma Ababuloni na mũthamaki wa nyũmba ya Daudi akĩrutwo gĩtĩ-inĩ gĩake kĩa ũnene. Ihinda rĩu rĩathirire Okutomba 1914. Hĩndĩ ĩo-rĩ, nĩrĩo “mahinda marĩa Ndũrĩrĩ icio ituĩrĩirũo” maathirire, na Jesu Kristo agĩtuo Mũthamaki wa igũrũ wa Ngai. *
O ta ũrĩa Jesu aarathĩte-rĩ, ‘gũka’ gwake arĩ Mũthamaki wa matu-inĩ nĩgũtũmĩte maũndũ manene moneke gũkũ thĩ ta mbaara, ng’aragu, ithingithia, na mĩrimũ ĩrehage mũthiro. (Mathayo 24:3-8; Luka 21:11) Maũndũ ta macio marutaga ũira mũnene atĩ mwaka wa 1914 na ma nĩguo Ũthamaki wa Ngai waambĩrĩirie gwathana matu-inĩ na “matukũ ma kũrigĩrĩria” ma mũtabarĩre ũyũ mũru wa maũndũ makĩambĩrĩria.
^ kĩb. 4 Kuuma Okutomba 607 M.M.M. nginya Okutomba 1 M.M.M. nĩ mĩaka 606. Tondũ gũtirĩ mwaka wa noti-rĩ, kuuma Okutomba 1 M.M.M. nginya Okutomba 1914 M.M. nĩ mĩaka 1,914. Tuonganĩrĩria mĩaka 606 na 1,914, tũkuona mĩaka 2,520. Ha ũhoro makĩria wĩgiĩ kũgwa kwa Jerusalemu mwaka wa 607 M.M.M., thoma ibuku rĩĩtagwo “Kila Andiko, Lenye Pumzi ya Mungu, Lafaa” karatathi ka 282, rĩrĩa rĩcabĩtwo nĩ Aira a Jehova.


text:
ŨHORO MUONGERERE
Ciugo “Muoyo” na “Roho” Ciugĩte Atĩa Hihi
WEE wĩciragia ciugo “muoyo” na “roho” ciugĩte atĩa? Andũ aingĩ metĩkĩtie atĩ ciugo icio ciugĩte kĩndũ gĩtonekaga na gĩtakuaga gĩkoragwo thĩinĩ witũ. Meciragia atĩ rĩrĩa mũndũ aakua-rĩ, kĩndũ kĩu gĩtonekaga kiumaga thĩinĩ wa mwĩrĩ gĩgathiĩ na mbere gũtũũra. Nĩũndũ wa ũrĩa wĩtĩkio ũcio ũtheremete mũno-rĩ, andũ aingĩ nĩ mamakaga mamenya atĩ ũguo tiguo Bibilia ĩrutanaga. Kwoguo kũringana na Kiugo kĩa Ngai-rĩ, muoyo nĩ kĩĩ, na roho nĩ kĩĩ?
“MUOYO” KŨRINGANA NA BIBILIA
Reke twambe twarie ũhoro wa muoyo. No gũkorũo nĩ ũraririkana atĩ Bibilia mbere yaandĩkirũo na Kĩhibirania na Kĩgiriki. Aandĩki a Bibilia maahũthĩrire kiugo gĩa Kĩhibirania neʹphesh kana gĩa Kĩgiriki psy·kheʹ rĩrĩa maandĩkaga igũrũ rĩgiĩ muoyo. Ciugo icio cierĩ cionekaga makĩria ma maita 800 thĩinĩ wa Maandĩko, na Bibilia ya Gĩkũyũ ĩcitaũrĩte ta “roho,” “muoyo,” kana “mũndũ.” Ũngĩthuthuria ũrĩa kiugo neʹphesh kana psy·kheʹ ihũthĩrĩtwo thĩinĩ wa Bibilia-rĩ, nĩ ũkuona atĩ ciugo icio ciugĩte (1) Andũ, (2) nyamũ, kana (3) muoyo ũrĩa andũ kana nyamũ ikoragwo naguo. Reke twĩcirie ũhoro wa maandĩko maigana ũna monanagia maũndũ macio matatũ.
Andũ. ‘Matukũ-inĩ ma Nuhu, no andũ anyinyi, nao no andũ [mĩoyo NW; Kĩgiriki, psy·khe’] anana, maahonokire.’ (1 Petero 3:20) Hau kiugo gĩa Kĩgiriki, psy·khe’, nĩkĩo gĩtaũrĩtwo “andũ,” na nĩo Nuhu, mũtumia wake, ariũ ake atatũ, na atumia ao. Thama 16:16 nĩ ĩgwetete ũtaaro ũrĩa waheetwo Aisiraeli wĩgiĩ kũngania mana. Meerĩtwo ũũ: ‘Oyanagĩrai o ta ũrĩa andũ [ne’phesh] anyu maigana; o mũndũ wanyu oyagĩre andũ a hema yake.’ Kwoguo mana marĩa mũndũ oyaga maaringanaga na ũrĩa andũ a gwake mũciĩ maigana. Maandĩko mangĩ marĩa ciugo ne’phesh kana psy·khe’ ihũthĩrĩtwo kuonania mũndũ kana andũ nĩ Kĩambĩrĩria 46:18; Joshua 11:11; Atũmwo 27:37; na Aroma 13:1.
Nyamũ. Bibilia yugaga ũũ ĩgĩtaarĩria ũũmbi: “Ngai akiuga atĩrĩ, Maĩ-rĩ, nĩmahunje o kũhunja ciũmbe [ne’phesh] ii muoyo iria thiangi rũitũ, ningĩ nyamũ ii njoya nĩciũmbũkage igũrũ rĩa thĩ itheri-inĩ rĩa mũtambũrũko wa matu-mairũ ma igũrũ. Ningĩ Ngai akiuga atĩrĩ, Thĩ nĩĩrute ciũmbe [ne’phesh] irĩ muoyo, o kĩũmbe kĩruka gĩakĩo, nacio nĩ mahiũ, na tũnyamũ tũrĩa tũtambaga, na nyamũ cia werũ, o nyamũ kĩruka kĩayo; gũgĩtuĩka o ũguo.” (Kĩambĩrĩria 1:20, 24) Thĩinĩ wa rĩandĩko rĩu-rĩ, thamaki, mahiũ, na nyamũ cia gĩthaka ciĩtĩtwo “ciũmbe” kana nyamũ (ne’phesh). Thĩinĩ wa Kĩambĩrĩria 9:10 na Maũndũ ma Alawii 11:46, nyoni na ciũmbe ingĩ ciĩtĩtwo “nyamũ” (ne’phesh).
Muoyo ũrĩa mũndũ atũũraga. Rĩmwe ciugo ne’phesh kana psy·khe’ nĩ ihũthagĩrũo kuonania muoyo wa mũndũ. Jehova eerire Musa ũũ: “Andũ arĩa maagũcaragia makũũrage [maacaragia muoyo waku, NW; Kĩhibirania, ne’phesh] othe nĩmakuĩte.” (Thama 4:19) Thũ cia Musa ciacaragia kĩĩ? Cieendaga kũmũũraga. Mbere ĩo rĩrĩa Rakeli aaciaraga Benjamini-rĩ, nĩ “oimagwo nĩ muoyo (nĩ ũndũ nĩaakuire).” (Kĩambĩrĩria 35:16-19) Wĩĩcirie ningĩ ciugo ici cia Jesu: “Nĩ niĩ mũrĩithi ũrĩa mwega. Mũrĩithi ũrĩa mwega nĩarutaga muoyo [psy·khe’] wake nĩ ũndũ wa ng’ondu.” (Johana 10:11) Jesu aarutire muoyo wake, kana agĩkua, nĩ ũndũ wa kĩrĩndĩ. Thĩinĩ wa Maandĩko macio-rĩ, kiugo “muoyo” kĩonanagia muoyo ũrĩa mũndũ atũũraga. Ngerekano ingĩ cia ũrĩa kiugo kĩu kĩhũthĩrĩtwo kuonania mũndũ e muoyo ciĩ thĩinĩ wa 1 Athamaki 17:17-23; Mathayo 10:39; Johana 15:13; na Atũmwo 20:10.
Kwĩruta Kiugo kĩa Ngai makĩria nĩ gũgũkuonia atĩ gũtirĩ handũ thĩinĩ wa Bibilia “muoyo” wĩrĩtwo atĩ “ndũngĩkua” kana “ũtũũraga tene na tene.” Ithenya rĩa ũguo-rĩ, Maandĩko moigaga atĩ muoyo [ne’phesh kana psy·khe’] no ũkue na nĩ ũkuaga.
“ROHO” NĨ KĨĨ?
Reke rĩu twĩcirie ũrĩa Bibilia ĩhũthagĩra kiugo “roho.” Andũ amwe meciragia atĩ “roho” nĩ ũndũ ũmwe na “muoyo.” No ũguo tiguo kũrĩ. Bibilia yonanagia wega atĩ “roho” na “muoyo” nĩ indo igĩrĩ ngũrani. Ngũrani yacio nĩ ĩrĩkũ?
Aandĩki a Bibilia maahũthĩrire kiugo gĩa Kĩhibirania ru’ach kana gĩa Kĩgiriki pneu’ma rĩrĩa maandĩkaga igũrũ rĩgiĩ “roho.” Maandĩko nĩ monanagia ũrĩa ciugo icio ciugĩte. Kwa ngerekano-rĩ, Thaburi 104:29 yugaga ũũ: “Ũcokagĩra mĩheehũ [roho NW; Kĩhibirania, ru’ach] yacio, igakua, igacoka rũkũngũ-inĩ.” Na Jakubu 2:26 yugaga atĩ ‘mwĩrĩ ũtarĩ roho [ pneu’ma] nĩ mũkuũ.’ Nĩ ũndũ ũcio-rĩ, thĩinĩ wa maandĩko macio, “roho” nĩ kĩrĩa gĩtũmaga mwĩrĩ ũkorũo wĩ muoyo. Mwĩrĩ ũtarĩ na roho nĩ mũkuũ. Kwoguo-rĩ, thĩinĩ wa Bibilia kiugo ru’ach gĩtaũrĩtwo ta “roho” na “hinya,” kana mĩhũmũ ya muoyo. Kwa ngerekano-rĩ, igũrũ rĩgiĩ mũiyũro wa hĩndĩ ya Nuhu, Ngai oigire ũũ: “Ngũrehe mũiyũro wa maĩ gũkũ thĩ, wa kũnina mwĩrĩ o wothe wa nyama ũrĩa wĩ na mĩhũmũ [ru’ach] ya muoyo thĩinĩ waguo, ũthire gũkũ thĩ mũhuro wa igũrũ.” (Kĩambĩrĩria 6:17; 7:15, 22) Kwoguo “roho” nĩ hinya ũtonekaga ũrĩa ũtũmaga ciũmbe ikorũo ciĩ muoyo.
Muoyo na roho ti ũndũ ũmwe. Mwĩrĩ ũbataraga roho nĩguo ũkorũo wĩ muoyo, o ta ũrĩa redio ĩbataraga thitima nĩguo ĩrute wĩra. Ta wĩcirie ngerekano ya redio ya mahiga. Wamĩĩkĩra mahiga na ũmĩhingũrĩre-rĩ, hinya ũrĩa wĩ mahiga-inĩ macio nĩguo ũtũmaga ĩrute wĩra. No ĩtarĩ na mahiga-rĩ, redio ĩo nĩ ta ĩ nguũ. No ta guo o na redio ĩrĩa ĩhũthagĩra thitima ĩhaanaga ũngĩmĩruta thitima-inĩ. Na njĩra o ta ĩo-rĩ, roho nĩ hinya ũrĩa ũtũmaga mwĩrĩ witũ ũkorũo wĩ muoyo. O ta thitima-rĩ, roho ndũngĩigua ũndũ kana gwĩciria. Ũkoragwo wĩ hinya wa mũthemba mũna. No hatarĩ na roho ũcio, kana mĩhũmũ ya muoyo-rĩ, mĩĩrĩ iitũ nĩgũkua ‘ĩkuaga, ĩgacoka rũkũngũ-inĩ,’ o ta ũrĩa mwandĩki wa Thaburi oigĩte.
Kohelethu 12:7 yugaga ũũ ĩkĩaria ũhoro wa gĩkuũ kĩa mũndũ: “Naruo rũkũngũ [rũa mwĩrĩ wake] rũgĩcoke gũtuĩka tĩri o ta ũrĩa rũatariĩ, naguo roho ũcokerere Ngai ũrĩa waũheanire.” Rĩrĩa roho, kana mĩhũmũ ya muoyo, yoima mwĩrĩ-rĩ, mwĩrĩ ũkuaga na ũgacoka tĩri-inĩ kũrĩa woimire. Na njĩra o ta ĩo-rĩ, mĩhũmũ ya muoyo ĩcokaga kũrĩa yoimire, kũrĩ Ngai. (Ayubu 34:14, 15; Thaburi 36:9) Ũguo ti kuuga atĩ mĩhũmũ ya muoyo nĩ ĩthiaga igũrũ yo mĩene. Ithenya rĩa ũguo-rĩ, nĩ kuuga atĩ harĩ mũndũ ũrĩa ũkuĩte-rĩ, mwĩhoko wake wa gũtũũra mahinda mokĩte wĩhocetie harĩ Jehova Ngai. No tuuge ũtũũro wake wĩ moko-inĩ ma Ngai. No kũgerera hinya wa Ngai tu mũndũ angĩcokerio roho, kana mĩhũmũ ya muoyo, nĩguo atũũre rĩngĩ.
Githĩ ti ũndũ wa kũhoreria ngoro mũno kũmenya atĩ ũguo noguo Ngai ageka harĩ arĩa othe makomete thĩinĩ wa “mbĩrĩra” marĩ kĩririkano-inĩ gĩake? (Johana 5:28, 29) Hĩndĩ ya kũriũkia andũ-rĩ, Jehova akoombĩra mũndũ ũrĩa ũkuĩte mwĩrĩ mwerũ na aũcokie muoyo na njĩra ya kũwĩkĩra roho, kana mĩhũmũ ya muoyo. Rĩgakorũo rĩrĩ ihinda rĩa gĩkeno atĩa!
Ũngĩenda kwĩruta makĩria igũrũ rĩgiĩ ciugo “muoyo” na “roho” ta ũrĩa ihũthĩrĩtwo thĩinĩ wa Bibilia-rĩ, nĩ ũkuona ũhoro ũngĩgũteithia kabuku-inĩ getagwo Gũtuĩkaga Atĩa Kũrĩ Ithuĩ Rĩrĩa Twakua?, na ibuku-inĩ rĩĩtagwo Kutoa Sababu kwa Kutumia Maandiko karatathi ka 221-226, caba ya 2004, merĩ macabĩtwo nĩ Aira a Jehova.


text:
JW LIBRARY
Ũteithio wa Android
JW Library nĩ programu njĩtĩkĩrĩku, ĩthondeketwo nĩ Aira a Jehova. Ĩkoragwo na ũtaũri wa Bibilia itiganĩte o hamwe na mabuku na broshua cia gũteithĩrĩria mũndũ erute Bibilia.
GĨCHUNJĨ-INĨ GĨKĨ
Ambĩrĩria Kũhũthĩra JW Library—Android
Menya ũrĩa ũngĩhũthĩra maũndũ matiganĩte ma programu ya JW Library thĩinĩ wa indo iria ihũthagĩra Android.
Ruta na Ũbange Bibilia—Android
Menya ũrĩa ũngĩĩkĩra Bibilia na ũcithomage thĩinĩ JW Library thimũ-inĩ cia Android.
Ruta na Ũbange Mabuku—Android
Menya ũrĩa ũngĩruta na ũbange mabuku thĩinĩ JW Library thimũ-inĩ cia Android.
Gwĩkĩra na Kũhũthĩra Iririkania—Android
Menya ũrĩa ũngĩĩkĩra na ũhũthĩre iririkania thĩinĩ wa JW Library thimũ-inĩ cia.
Iria Wanahingũra—Android
Learn how to use the history feature in JW Library on Android devices.
Thuura Ũrĩa Ũrĩendaga Ciugo Ciikare Ũgĩthoma—Android
Learn how to Customize the Reading Experience in JW Library on Android devices.
Etha Bibilia-inĩ kana Ibuku-inĩ—Android
Menya ũrĩa ũngĩetha ciugo thĩinĩ wa Bibilia kana ibuku rĩngĩ, na wethe ũhoro kuuma Insight on the Scriptures thĩinĩ wa JW Library thimũ-inĩ ya Android.
Kururĩra Ũhoro—Android
Menya ũrĩa ũngĩkururĩra ũhoro thĩinĩ wa JW Library thimũ-inĩ cia Android.
Ciũria Iria Ciũragio Kaingĩ—JW Library (Android)
Thoma macokio ma ciũria iria ciũragio kaingĩ.


text:
Barĩa bakuĩte rĩ, bagatũũra kaĩrĩ?
Ũũmba kuuga . . .
ĩĩ?
arĩ?
kwombĩka?
ŨRĨA BIBIRIA YUGAGA
“Mbirigiirite kuriukua kwa antu.”
ŨRĨA ŨNTŨ BŨBŨ BŨŨMBA GŨGŨTETHIA
Gũkũboreria rĩrĩa muntũ ũrĩa weendete akua.
Gũkũũrwa kuuma kĩrĩ ũguaa bwa gĩkuũ.
Wĩrĩgĩĩro bwa mma bwa kwonana kaĩrĩ na eendwa baku barĩa bakuĩte.
NO TWĨTĨKIE BURU ŨRĨA BIBIRIA YUGAGA?
Ĩĩ, nĩuntũ bwa itũmi bibi bithatũ:
Mũrungu nĩwe woombĩre ũtũũro. Bibiria ĩĩtaga Jehova Murungu “nthongo ya ruuji rwa mwoyo.” (Zaburi 36:9; Mathithio 17:24, 25) Tontũ nĩwe wejanĩte mwoyo kĩrĩ biũmbe bionthe, arĩ na inya ya gũcookia mwoyo kaĩrĩ muntũ ũrĩa ũkuĩte.
Karaaja Mũrungu naariũkĩrie antũ. Bibiria nĩgwetaga magiita janana mwanya mwanya jarĩa antũ bariũkĩrue. Bamwe bao baarĩ antũarũme na aka, antũ baakũrũ na babeethĩ, bariũkĩrue batũũra kaĩrĩ nthĩgũrũne. Bamwe baakuĩte kagiita gakai ĩndĩ ũmwe aarĩ mbĩrĩrene ntukũ inya!
—Johana 11:39-44.
Mũrungu arĩna wendi bwa kũthithia ũu kaĩrĩ. Jehova nathwĩre gĩkuũ; akĩonaga kĩrĩ mũnthũ. (1 Akorintho 15:26) Wee nairiraĩĩria kũthiria gĩkuũ na kũriũkia barĩa bakuĩte. Nakwenda na akariikana barĩa bakuĩte abacookie mwoyo batũũre nthĩgũrũne kaĩrĩ.
—Ayubu 14:14, 15.
ŨNTŨ BWA KŨTHŨGANĨRIA
Nĩmbi ĩtũmaga tũtindira na tũkua?
Bibiria nĩcokagia kĩũrĩa kĩu kĩrĩ KIAMBIRIRIA 3:17-19 na AROMA 5:12.
IRITANE NKŨRŨKI
NKUMA ĨNJEGA KUUMA KĨRĨ MŨRUNGU
Kũrĩna Wĩrĩgĩĩro Bũrĩkũ bwa Barĩa Bakuĩte?
Gũkarĩkaga atĩa rĩrĩa twakua? Tũkoroona kaĩrĩ eendwa beetũ barĩa bakuĩte?


text:
KĨTHOOMO KĨA 15
Nĩkĩ Ũbuĩrĩte Gwĩta na Mbere Kwiritana Bibiria?
1. Nĩatĩa ũgateetheka weeta na mbere kwiritana Bibiria?
Gũtĩ nkaanja, mooritani jau ja mũsingi ja Bibĩria nĩjeekĩrĩte inya wendo bwaku kĩrĩ Jehova. Wendo bũũ bũbuĩrĩte gwĩta na mbere gũkũrua. (1 Petero 2:2) Kenda ũkoona mwoyo jwa kenya na kenya, ũbuĩrĩte gwĩta na mbere kũthengeera Mũrungu na kwiritana Bibiria.
O ũrĩa ũgeeta na mbere kũmenya Mũrungu, no u wĩtĩkio bwaku bũkagĩa inya. Wĩtĩkio bũgagũteethia kũgwĩria Mũrungu. (Ahibirania 11:1, 6) Bũgagũteethia kwirira na kũthithia moogarũrũku jarĩa jagagũteethia mũtũũrĩrene jwaku.
2. Nĩatĩa ũmenyo bwaku bwegiĩ Mũrungu bũũmba gũteethia bangĩ?
No wende kwĩra bangĩ jarĩa wiritanĩte
Antũ babaingĩ bambagĩĩria kwaria na acoore kana antũ bao mantũ ja nkuma ĩnjega. Ĩndĩ, ĩthĩrwa na ũũme. Antũ a kũbeera wĩtĩkio bwao nĩbwatĩtie, bateetheerie kũmenya mawĩrane ja Mũrungu. Riikana, antũ babaingĩ bakagucĩĩrua mono nĩ mwĩtĩre jwaku jũmwega nkũrũki ya mantũ jarĩa ũkũbeera.
3. Nĩ ngwatanĩro ĩrĩkũ ũũmba kũgwĩrĩrua amwe na Mũrungu?
Kwiritana Rũteto rwa Mũrungu kũgagũteethia gũkũria ngwatanĩro amwe na Mũrungu. Mũthiene, womba kũgĩa ngwatanĩro ya mwanya mono amwe na Jehova. Nĩ mma, no ũtuĩke ũmwe wa nja yaawe.
4. Nĩatĩa ũũmba gwĩta na mbere gũkũria ngwatanĩro yaaku na Mũrungu?
Ũgakũria ngwatanĩro yaaku na Mũrungu, weeta na mbere kwiritana Rũteto rwawe. (Ahibirania 5:13, 14) Ũũria ũmwe wa Akũũjĩ ba Jehova akũritane Bibiria agĩtũmagĩra iuku Biblia Inafundisha Nini Hasa? O ũrĩa ũgwĩta na mbere kwiritana nkũrũki Rũteto rwa Mũrungu, no u mũtũũrĩre jwaku jũgeeta na mbere kwagĩra.
Nkuma ĩnjega yuumaga kĩrĩ Jehova, Mũrungu wa kũgwĩrua. Womba kũmũthengeera nkũrũki na njĩra ya kũgwatanĩra na antũ baawe. (Ahibirania 10:24, 25) Weeta na mbere gũciũmia kũthithia ũrĩa Jehova endaga, ũkeethĩrwa ũgiiciũmia gũkinyĩra ũtũũro bwa mma
IRITANE NKŨRŨKI
MĨCEMANIO
Nĩ Mantũ Jarĩkũ Jathithagua Nyomba ya Ũnene?
Tegeera ndeene ũcionere wengwa.
Romba Ũritanwe Bibiria Ũtĩkũrĩua
Nĩkĩ Ũbwĩrĩte Kwiritana Bibiria?
Bibiria nĩgũcokeria mamirioni ja antũ nthĩgũrũne yonthe biũria bia bata mũtũũrĩrene. Wenda kwĩthĩrwa ũrĩ ũmwe wao?


text:
KĨŨRIA GĨA 3
Njagĩrĩirũo Kwaranagĩria na Aciari Akwa Atĩa?
BATA WA KŨMENYA ŨNDŨ ŨCIO
O ũrĩa ũrĩiguithanagia na aciari aku, noguo mũtũũrĩre waku ũrĩkoragwo ũrĩ mũhũthũ.
ŨRĨA ŨNGĨKA
Ta wĩcirie ũndũ ũyũ: Nĩ Njumatano ũtukũ. Ben, ũrĩ na mĩaka 17, arĩ na kahinda kega ga kũhurũka thutha wa kũrĩkia wĩra ũrĩa ekũhetwo. Akahingũrĩra TV na agaikara thĩ.
O hingo ĩyo, ithe akaingĩra na amuona akarakario mũno nĩ ũndũ ũcio.
“Ben! Ũrateanga mahinda na TV nĩkĩ handũ ha ũteithie mwana kũruta wĩra wa cukuru? Ndwĩkaga ũrĩa ũrerũo!”
Ben akanuguna ũndũ ithe araigua.
Ithe akamũkuhĩrĩria akamũũria, “Atĩ woiga atĩa?”
Akahũmũka na akeera ithe, “Gũtirĩ ũndũ ndoiga baba.”
Ithe arakarĩte mũno akamwĩra, “Ndũkananjarĩrie ũguo rĩngĩ!”
Korũo nĩwe Ben-rĩ, ũngĩĩthema ũndũ ũcio atĩa?
TA WĨCIRIE
Kwaranĩria na aciari aku nĩ ta gũtwarithia ngaari. Ũngĩkora bara ĩhingĩtwo, no ũcarie njĩra ĩngĩ.
KWA NGEREKANO:
Mũirĩtu ũmwe wĩtagwo Leah oigaga ũũ: “Ndũkoragwo ũrĩ ũndũ mũhũthũ harĩ niĩ kwaria na baba. Rĩmwe thutha wa kũmwarĩria kwa ihinda, no anjũrie ũũ, ‘Ĩ ũkugaga atĩa?’”
LEAH ARĨ NA MAŨNDŨ TA MATATŨ ANGĨKA.
Agũthũkĩre baba wao.
Leah akamwĩra ũũ anĩrĩire: “Baba thikĩrĩria! Ũndũ ũyũ nĩ wa bata!”
Atige kwarĩria baba wao.
Leah akona hatirĩ bata wa kwĩra ithe thĩna wake.
Eterere ihinda rĩrĩa rĩagĩrĩire nĩguo ere ithe ũhoro ũcio.
Thutha-inĩ Leah akaaria na ithe, kana akamwandĩkĩra marũa akamũtaarĩria thĩna wake.
Ũngĩra Leah eke atĩa?
TA WĨCIRIE: Harĩ maũndũ ithe wa Leah areciria, na nĩ ũndũ ũcio akaaga kũmenya mathĩna ma mũirĩtu wake. Kwoguo Leah angĩthuura gwĩka Ũndũ wa 1, ithe ndangĩmenya nĩ kĩĩ gĩatũma amũgũthũkĩre. Ũndũ ũcio no ũtũme ithe age kũmũthikĩrĩria, na Leah ndangĩkorũo akĩhe ithe gĩtĩo. (Aefeso 6:2) Kwoguo ũndũ ũcio ndũngĩmateithia.
O na gũtuĩka Ũndũ wa 2 no woneke ũrĩ mũhũthũ gwĩka, ti wa ũũgĩ. Nĩkĩ? Tondũ no mũhaka Leah arie na ithe nĩguo ateithĩke, na nĩguo ithe ahote kũmũteithia no mũhaka amenye thĩna wake. Gũkira gũtingĩhingia maũndũ macio.
No Leah akahũthĩra Ũndũ wa 3, na akaaga gwĩtĩkĩria ũndũ o na ũrĩkũ ũmũgirĩrĩrie kwaria na ithe. Akabanga kwarĩrĩria ũndũ ũcio hĩndĩ ĩngĩ. Na angĩthuura kwandĩkĩra ithe marũa, kwahoteka no aigue thĩna ũcio wehera.
Ningĩ kwandĩka marũa no kũmũteithie eyarie ũrĩa araigua. Ithe wa Leah athoma marũa, nĩ egũtaũkĩrũo nĩ ũrĩa Leah ekwendaga kũmwĩra na amenye thĩna wake wega. Kwoguo ũndũ wa 3 ũgateithia Leah na ithe. Kwaria nake kana kũmwandĩkĩra marũa nĩ kũratwarana na ũtaaro ũyũ wa Bibilia: “Tũthingatagei maũndũ marĩa mangĩrehe thayũ.”
Nĩ maũndũ marĩkũ mangĩ Leah angĩka?
Rora kana no wĩcirie ũndũ ũmwe, na ũwandĩke haha mũhuro. Ũcoke wandĩke moimĩrĩro ma ũndũ ũcio mangĩkorũo marĩ marĩkũ.
WĨTHEME KUUGA ŨNDŨ ŨNGĨTAŨKĨKA NA NJĨRA ĨNGĨ
Ririkana atĩ ti hingo ciothe aciari manyitaga ũndũ ũrĩa woiga na njĩra ĩrĩa ũkwĩrĩgagĩrĩra manyite nayo.
KWA NGEREKANO:
Aciari aku magakũũria nĩ kĩĩ ũroneka ũtarĩ mũkenu. Ũkamacokeria ũũ: “Hatirĩ ũndũ.”
No aciari aku makanyita ũũ: “Ndimwĩhokete ũndũ ingĩmwĩra maũndũ makwa. Ngwaria na arata akwa ũhoro wĩgiĩ thĩna wakwa, no ti inyuĩ.”
Ta hũũra mbica ũgĩcemania na ũndũ mũritũ, na mũciari waku akerutĩra gũgũteithia. No ũkoiga: “Ndũkamake. Nĩ ngũhiũrania naguo.”
Aciari aku no manyite ũũ:
cokio rĩega no rĩkorũo rĩrĩ:


text:
Juni 12-18
MACAKAYA 1-5
Rwĩmbo Na. 143 na Mahoya
Ciugo cia Kwambĩrĩria (Ndag. 3 kana nini)
MŨTHITHŨ KUUMA KIUGO-INĨ KĨA NGAI
“Mwerekera wa Gweterera nĩ Ũtũteithagia Gũkirĩrĩria”: (Ndag. 10)
[Thaaka video ya Ũhoro wa Kwambĩrĩria wa Ibuku rĩa Macakaya.]
Mac 3:21, 24—Jeremia nĩ onanirie mwerekera wa gweterera na akĩĩhoka Jehova (w12-SW 6/1 14 kĩb. 3-4; w11 9/1 11 kĩb. 8)
Mac 3:26, 27—Gũkirĩrĩria maũndũ marĩa mageragia wĩtĩkio nĩ gũgatũteithia gũtooria moritũ marĩa magoka thutha-inĩ (w07-SW 6/1 11 kĩb. 4-5)
-
Kũmaatha Maũndũ ma Bata Maandĩko-inĩ: (Ndag. 8)
Mac 2:17
—Nĩ “uuge” ũrĩkũ Jehova aahingirie wĩgiĩ Jerusalemu? (w07-SW 6/1 9 kĩb. 4)
Mac 5:7—Hihi Jehova nĩ atuagĩra andũ nĩ ũndũ wa mahĩtia ma maithe mao? (w07-SW 6/1 11 kĩb. 1)
Ũthomi wa Bibilia wa kiumia gĩkĩ ũrakũrutire atĩa igũrũ rĩgiĩ Jehova?
Nĩ maũndũ marĩkũ mangĩ ũronire thĩinĩ wa ũthomi wa Bibilia wa kiumia gĩkĩ?
-
Ũthomi wa Bibilia: (Ndag. 4 kana nini) Mac 2:20–3:12
WĨRUTANĨRIE BIŨ ŨTUNGATA-INĨ
Kũhunjĩria Mũndũ rĩa Mbere: (Ndag. 2 kana nini) Ngothi ya g17.3-SW—Gweta ũndũ ũrĩa mũkaarĩrĩria wacoka.
Gũcokera Mũndũ: (Ndag. 4 kana nini) Ngothi ya g17.3-SW
—Mũnyite ũgeni agoka mĩcemanio.
Mĩario: (Ndag. 6 kana nini) w11 9/1 12-13 kĩb.11-13
—Kĩongo: Jehova Nĩwe Igai Rĩakwa.
ŨTŨŨRO WA GĨKRISTIANO
Mabataro ma Kwanyu: (Ndag. 8) Mũngĩenda no mwarĩrĩrie “Marũa Kuuma Kũrĩ Kĩama Kĩrĩa Gĩtongoragia” maroneka thĩinĩ wa jw.org/ki.
Maũndũ Marĩa Ithondeka Rĩhingĩtie: (Ndag. 7) Thaaka video ya Maũndũ Marĩa Ithondeka Rĩhingĩtie ya Juni 2017.
Wĩruti wa Bibilia wa Kĩũngano: (Ndag. 30) kr gĩc. 13 kĩb. 33-34, gathandũkũ karĩ na kĩongo: “Macira Mamwe ma Bata Marĩa Maahootanirũo Makĩgacĩrithia Wĩra wa Kũhunjia,” hamwe na ciũria cia gũcokera “Nĩ Ũtaũkĩirũo Wega nĩ Maũndũ ma Ũthamaki?”
Cokera na Njĩra Nguhĩ Maũndũ Marĩa Mwarĩrĩria na Ũgwete ma Kiumia Gĩũkĩte (Ndag. 3)
Rwĩmbo Na. 71 na Mahoya


text:
ŨHORO MUONGERERE
Mikaeli, Mũraika Ũrĩa Mũnene Nũũ?
MŨRAIKA ũrĩa wĩtagwo Mikaeli ndagwetetwo maita maingĩ thĩinĩ wa Bibilia. No rĩrĩa agwetwo-rĩ, akoragwo agĩka ũndũ mũna. Thĩinĩ wa ibuku rĩa Danieli-rĩ, Mikaeli onanĩtio akĩrũa na ndaimono; thĩinĩ wa marũa ma Judasi-rĩ, agĩkararania na Shaitani; na thĩinĩ wa Kũguũrĩrio, akĩrũa na Mũcukani na ndaimono ciake. Tondũ wa gũtetera waathani wa Jehova na kũrũa na thũ cia Ngai-rĩ, Mikaeli ekaga kũringana na rĩĩtwa rĩake rĩrĩa riugĩte ũũ: “Nũũ Ũtariĩ Ta Ngai? ” No Mikaeli nũũ?
Rĩngĩ na rĩngĩ andũ nĩmakoragwo na marĩĩtwa maingĩ. Kwa ngerekano-rĩ, mũthuri wa tene Jakubu no etagwo Isiraeli, nake mũtũmwo Petero no etagwo Simoni. (Kĩambĩrĩria 49:1, 2; Mathayo 10:2) Na njĩra o ta ĩo-rĩ, Bibilia yonanagia atĩ Mikaeli nĩ rĩĩtwa rĩngĩ rĩa Jesu Kristo, ataanoka gũkũ thĩ na thutha wa gũcoka matu-inĩ. Reke tũtuĩrie itũmi cia Maandĩko iria itũmaga tuuge ũguo.
Mũraika Ũrĩa Mũnene. Kiugo kĩa Ngai gĩĩtaga Mikaeli “mũraika ũrĩa mũnene.” (Judasi 9) Ta rora wone atĩ Mikaeli etĩtwo mũraika ũrĩa mũnene. Ũguo nĩ kuuga atĩ kũrĩ mũraika o ũmwe tu ta ũcio. Rĩĩtwa “mũraika ũrĩa mũnene” rĩhũthĩrĩtwo thĩinĩ wa Bibilia kuonania o mũndũ ũmwe tu, ti aingĩ. Ningĩ-rĩ, Jesu akuruhanĩtio na wĩra wa mũraika ũrĩa mũnene. Ha ũhoro wĩgiĩ Mwathani Jesu Kristo thutha wa kũriũka-rĩ, 1 Athesalonike 4:16 yugaga ũũ: “Mwathani we mwene nĩagaikũrũka oime Igũrũ agĩĩtanaga na kayũ, o na mũgambo wa mũraika ũrĩa mũnene.” Nĩ ũndũ ũcio mũgambo wa Jesu ũtaarĩirio atĩ nĩ wa mũraika ũrĩa mũnene. Kwoguo rĩandĩko rĩu rĩronania atĩ Jesu we mwene nĩwe Mikaeli, mũraika ũrĩa mũnene.
Mũtongoria wa Mbũtũ. Bibilia yugaga atĩ “Mikaeli na araika ake magĩthiĩ kũrũa na ndamathia ĩo . . . na araika ayo.” (Kũguũrĩrio 12:7) Kwoguo Mikaeli nĩwe Mũtongoria wa mbũtũ ya araika ehokeku. Ibuku rĩa Kũguũrĩrio ningĩ rĩtaaragĩria Jesu arĩ Mũtongoria wa mbũtũ ya araika ehokeku. (Kũguũrĩrio 19:14-16) Nake mũtũmwo Paulo agwetete wega “Mwathani witũ Jesu” na “araika ake arĩa me na ũhoti.” (2 Athesalonike 1:7) Kwoguo Bibilia yaragia ũhoro wĩgiĩ Mikaeli na “araika ake” na Jesu na “araika ake.” (Mathayo 13:41; 16:27; 24:31; 1 Petero 3:22) Tondũ hatirĩ handũ Kiugo kĩa Ngai kĩonanagia atĩ kũrĩ mbũtũ igĩrĩ cia araika ehokeku matu-inĩ, ĩmwe ĩgĩtongorio nĩ Mikaeli na ĩrĩa ĩngĩ ĩgĩtongorio nĩ Jesu-rĩ, hatarĩ nganja Mikaeli ti ũngĩ tiga Jesu Kristo arĩ wĩra-inĩ wake kũu matu-inĩ. *
^ kĩb. 1 Ha ũhoro makĩria wĩgiĩ kuonania atĩ Mikaeli nĩ rĩĩtwa rĩa Mũrũ wa Ngai-rĩ, thoma ibuku rĩĩtagwo Kutoa Sababu kwa Kutumia Maandiko karatathi ka 436-437, rĩrĩa rĩcabĩtwo nĩ Aira a Jehova.


text:
MŨRANGĨRI Novemba 2015 | Ngai Onaga Mbaara Atĩa?
Macokio ma Bibilia no makũgegie.
KUUMA NGOTHI-INĨ
Ngai Onaga Mbaara Atĩa?
Tene Ngai nĩ eraga andũ ake mathiĩ mbaara-inĩ. Thutha ũcio Jesu nĩ aarutire arutwo ake mende thũ ciao. Nĩ kĩĩ kĩagarũrũkire?
KUUMA NGOTHI-INĨ
Mawoni ma Ngai Megiĩ Mbaara Mahinda ma Tene
Maũndũ matatũ ma bata marĩa monanagia ngũrani ya mbaara iria Ngai aathanaga irũo.
KUUMA NGOTHI-INĨ
Mawoni ma Ngai Megiĩ Mbaara Hĩndĩ ya Karine ya Mbere
O na gũtuĩka mawoni ma Ngai megiĩ mbaara matiacenjirie, kũrĩ ũndũ wa bata mũno wonanirie atĩ nĩ harĩ ũndũ wagarũrũkĩte.
KUUMA NGOTHI-INĨ
Mawoni ma Ngai Megiĩ Mbaara Ũmũthĩ
Ica ikuhĩ Ngai nĩ ekũrehe mbaara ya kũniina mbaara ciothe.
Hihi Ũrĩ Wamenya?
Nĩ kĩĩ gĩatũmire Jusufu enje njuĩrĩ mbere ya gũthiĩ kũrĩ Firauni? Rĩrĩa Bibilia ĩkuuga atĩ ithe wa Timotheo aarĩ “Mũyunani” kana Mũngiriki-rĩ, ũguo nĩ kuuga atĩ oimĩte bũrũri wa Ngiriki?
BIBILIA NĨ ĨGARŨRAGA MĨTŨŨRĨRE YA ANDŨ
Ndeciragia nĩ Ndakenagĩra Ũtũũro Biũ
Pawel Pyzara nĩ eendete ũhinya, ndawa cia kũrebia, na wĩra ũrĩ na mũcara mũnene. Ũtũũro wake wagarũrũkire rĩrĩa aarũire na athuri anana.
WĨGEREKANIE NA WĨTĨKIO WAO
“Mwana Wakwa Thĩinĩ wa Mwathani Ũrĩa Nyenda Mũno na Ũrĩa Mwĩhokeku”
Nĩ kĩĩ gĩateithirie Timotheo gũtiga thoni arĩ mũndũ mwĩthĩ na agĩtuĩka mũrori wa gũceeragĩra ciũngano?
Macokio ma Ciũria cia Bibilia
Angĩkorũo arĩa makuĩte nĩ makaariũkio-rĩ, magaatũũra kũ?
Ũhoro Makĩria Intaneti-inĩ
Mbaara ya Hari-Magedoni nĩ Kĩĩ?
Kiugo Hari-Magedoni kĩonekaga o riita rĩmwe thĩinĩ wa Bibilia, no mbaara ĩyo nĩ yarĩrĩirio kũndũ kũingĩ thĩinĩ wa Maandĩko.


text:
RŨGANO RWA 87
Jesu E Kamwana Thĩinĩ wa Hekarũ
ONE kamwana kanini gakĩaria na athuri aya akũrũ. Nĩ arutani thĩinĩ wa hekarũ ya Ngai kũu Jerusalemu. Kamwana kau nĩ Jesu. Rĩu nĩ akũrakũrĩte. Rĩu ena mĩaka 12.
Arutani acio nĩagegu mũno kuona atĩ Jesu nĩoĩ maũndũ maingĩ mũno igũrũ rĩa Ngai na marĩa maandĩkĩtwo Biblia-inĩ. No nĩkĩ kĩgirĩtie Jusufu na Mariamu makorũo haha? Me kũ? Ta reke tuone.
Mwaka o mwaka Jusufu nĩatwaraga famĩlĩ yake Jerusalemu gĩathĩ-inĩ kĩa mwanya gĩĩtagwo Bathaka. Nĩ rũgendo rũraya mũno kuuma Nazarethi nginya Jerusalemu. Gũtirĩ mũndũ wakoragwo na ngari, o na gũtiarĩ na mĩgithi. Matiarĩ nacio matukũ-inĩ macio. Andũ aingĩ maathiaga na magũrũ, na rũgendo rũu rũarĩ ta mĩthenya ĩtatũ gũkinya Jerusalemu.
Ihinda-inĩ rĩu Jusufu aarĩ na famĩlĩ nene. Na nĩ ũndũ ũcio nĩ haarĩ na ariũ na aarĩ a nyina na Jesu anyinyi akũrorũo. Gũkĩrĩ ũguo-rĩ, mwaka ũyũ Jusufu na Mariamu nĩ mohire rũgendo rũu rũraya gũcoka mũciĩ Nazarethi. Meciragia atĩ hihi Jesu aarĩ na agendi arĩa angĩ. No rĩrĩa maahurũkire hwaĩ-inĩ, matigana kuona Jesu. Makĩmũcaria harĩ andũ ao o hamwe na arata, ningĩ matigana kũmuona! Magĩgĩcoka Jerusalemu makamũcarie.
Mũthia-inĩ makĩona Jesu mena arutani. Aramathikĩrĩria akĩũragia ciũria. Nao andũ othe nĩ maagegetio nĩ ũũgĩ wa Jesu. No Mariamu nyina akĩmwĩra atĩrĩ: ‘Mũrũ wakwa, ũtwĩkĩte ũũ nĩkĩ? Rĩu-rĩ, ithuĩ na thoguo tũgũcarĩtie twĩ na kĩeha ma.’
Nake Jesu agĩcokia atĩrĩ, ‘Nĩ kĩ gĩtũmĩte mũnjarie? Kaĩ mũtoĩ atĩ ndirĩ hingo itarĩkoragwo nyũmba ya Baba?’
Ĩĩni, Jesu eendaga gũkorũo harĩa angĩĩruta igũrũ rĩa Ngai. Na githĩ tũtiagĩrĩirũo nĩ kwĩigua o ta ũguo? Kwao mũciĩ Nazarethi, Jesu aathiaga mĩcemanio-inĩ kiumia o kiumia. Na tondũ hingo ciothe nĩathikagĩrĩria, nĩerutire maũndũ maingĩ kuuma Biblia. Reke tũtuĩke ta Jesu twĩgerekanie nake.


text:
Hihi no wende gũthoma ũhoro ũyũ na %%?
Bibilia Intaneti-inĩ | NEW WORLD TRANSLATION OF THE HOLY SCRIPTURES IN KIKUYU (MATHAYO-KŨGUŨRĨRIO)
Hihi no wende gũthoma ũhoro ũyũ na %%?
28 Thutha wa Thabatũ, rĩrĩa gwathererũkaga mũthenya wa mbere wa kiumia, Mariamu Mũmagidali marĩ na Mariamu ũcio ũngĩ magĩthiĩ kũrora mbĩrĩra.
2 Na rĩrĩ, nĩ kwagĩte na gĩthingithia kĩnene, tondũ mũraika wa Jehova nĩ aaikũrũkĩte kuuma igũrũ na akagaragaria ihiga rĩrĩa rĩahingĩte mbĩrĩra, na nĩrĩo aaikarĩire.
3 Nake aahaanaga o ta rũheni, nacio nguo ciake ikerũha mũno.
4 Nĩ ũndũ wa kũmwĩtigĩra, arangĩri acio makĩinaina mũno na makĩhaana ta andũ akuũ.
5 No mũraika akĩra atumia acio atĩrĩ: “Mũtigetigĩre, tondũ nĩ njũĩ mũracaria Jesu ũrĩa ũroragĩirũo mũtĩ igũrũ.
6 Ndarĩ haha, nĩ gũkorũo nĩ ariũkĩtio, o ta ũrĩa oigĩte. Ũkai muone harĩa arakomete.
7 Mũcoke mũthiĩ na ihenya mwĩre arutwo ake atĩ nĩ ariũkĩtio na nĩ egũthiĩ mbere yanyu Galili. Kũu nĩkuo mũrĩmuona. Na atĩrĩrĩ, nĩ ndamwĩra maũndũ macio.”
8 Nĩ ũndũ ũcio, makiuma hau mbĩrĩra-inĩ na ihenya marĩ na guoya na gĩkeno kĩnene, magĩteng’era kwĩra arutwo ake ũhoro ũcio.
9 Na rĩrĩ, Jesu agĩtũngana nao akĩmoria: “Mũrĩ ega?” Nao makĩmũkuhĩrĩria, makĩmũnyita magũrũ na makĩmũinamĩrĩra.
10 Nake Jesu akĩmeera ũũ: “Mũtigetigĩre! Thiĩi mũkeere ariũ a Awa mathiĩ Galili, na nĩ mekũngora kuo.”
11 Na rĩrĩa atumia acio maarĩ njĩra, arangĩri amwe magĩthiĩ thĩinĩ wa taũni na makĩmenyithia athĩnjĩri-Ngai arĩa anene maũndũ marĩa mothe meekĩkĩte.
12 Na thutha wa athĩnjĩri-Ngai acio kũgomana hamwe na athuri na kwarĩrĩria ũhoro ũcio, makĩhe arangĩri acio mbeca nyingĩ
13 makĩmeera: “Muge ũũ: ‘Arutwo ake mokire ũtukũ tũrĩ toro na maiya mwĩrĩ wake.’
14 Na ngavana angĩmenya ũhoro ũyũ, nĩ tũkũmũiguithia na kwoguo mũtirabatara kũmaka.”
15 Nĩ ũndũ ũcio makĩoya mbeca icio na magĩka o ũrĩa meerirũo, na ũhoro ũcio nĩ ũtheremetio mũno gatagatĩ-inĩ ka Ayahudi nginya ũmũthĩ ũyũ.
16 No rĩrĩ, arutwo arĩa ikũmi na ũmwe magĩthiĩ Galili kĩrĩma-inĩ kũrĩa Jesu aameerĩte mathiĩ macemanie.
17 Rĩrĩa maamuonire, makĩmũinamĩrĩra, no amwe makĩgĩa na nganja kana nĩwe.
18 Jesu akĩmakuhĩrĩria na akĩmeera ũũ: “Nĩ heetwo wathani wothe kũrĩa igũrũ o na gũkũ thĩ.
19 Nĩ ũndũ ũcio-rĩ, thiĩi mũgatue andũ a ndũrĩrĩ ciothe arutwo akwa, mũkĩmabatithagia thĩinĩ wa rĩĩtwa rĩa Ithe witũ, na rĩa Mũriũ, na rĩa roho mũtheru,
20 mũkĩmarutaga kũrũmia maũndũ marĩa mothe ndĩmwathĩte. Na rĩrĩ, niĩ ndĩkoragwo hamwe na inyuĩ mĩthenya yothe nginya ithirĩro rĩa mũtabarĩre ũyũ wa maũndũ.”
Tũma
Tũma
NEW WORLD TRANSLATION OF THE HOLY SCRIPTURES IN KIKUYU (MATHAYO-KŨGUŨRĨRIO)
Mathayo 28
Gĩkũyũ
Thoma Bibilia Intaneti-inĩ
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Hihi no wende gũthoma ũhoro ũyũ na %%?
Bibilia Intaneti-inĩ | NEW WORLD TRANSLATION OF THE HOLY SCRIPTURES IN KIKUYU (MATHAYO-KŨGUŨRĨRIO)
Hihi no wende gũthoma ũhoro ũyũ na %%?
-
Aruti a wĩra mũgũnda-inĩ wa mĩthabibũ na mũcara ũiganaine (1-16)
-
Ũrathi ũngĩ wĩgiĩ gĩkuũ kĩa Jesu (17-19)
-
Kũhoya ũnene Ũthamaki-inĩ (20-28)
-
Arũme erĩ atumumu kũhonio (29-34)
20 “Tondũ Ũthamaki wa igũrũ ũtariĩ ta mũndũ warĩ na mũgũnda, ũrĩa woimagarire rũcinĩ tene agĩthiĩ kwandĩka andũ a kũruta wĩra mũgũnda-inĩ wake wa mĩthabibũ.
2 Maaiguanĩra na aruti a wĩra atĩ ekũmarĩha dinari ĩmwe mũthenya, akĩmatũma mũgũnda wa mĩthabibũ.
3 Ningĩ akiumagara ta thaa ithatũ cia rũcinĩ, akĩona andũ angĩ marũgamĩte thoko-inĩ matarĩ andĩke wĩra nĩ mũndũ;
4 na akĩmeera atĩrĩ, ‘O na inyuĩ thiĩi mũgũnda-inĩ wa mĩthabibũ, na nĩ ngũmũrĩha kĩrĩa kĩmwagĩrĩire.’
5 Nĩ ũndũ ũcio magĩthiĩ. Ningĩ agĩcoka akiumagara ta thaa thita cia mũthenya na thaa kenda na agĩka o ta ũguo.
6 Macũngĩrĩro-inĩ, akiumagara ta thaa ikũmi na ĩmwe, agĩkora andũ angĩ marũgamĩte, na akĩmoria, ‘Mwatinda haha mũrũgamĩte mũthenya wothe mũtarĩ wĩra mũraruta nĩkĩ?’
7 Makĩmũcokeria ũũ, ‘Nĩ tondũ gũtirĩ mũndũ ũtwandĩkire wĩra.’ Akĩmeera, ‘O na inyuĩ thiĩi mũgũnda-inĩ.’
8 “Rĩrĩa gwakinyire hwaĩ-inĩ, mwene mũgũnda ũcio wa mĩthabibũ akĩra mũndũ ũrĩa warũgamĩrĩire mũgũnda atĩrĩ, ‘Ĩta aruti a wĩra ũmarĩhe mũcara wao, wambĩrĩrie na arĩa mokire thutha na ũrigie na arĩa mokire mbere.’
9 Rĩrĩa andũ arĩa mookĩte thaa ikũmi na ĩmwe maakinyire, makĩrĩhwo dinari ĩmwe o mũndũ.
10 Kwoguo, arĩa mookĩte mbere maakinya, magĩĩciria atĩ mekũrĩhwo makĩria, ĩndĩ o nao makĩrĩhwo dinari ĩmwe o mũndũ.
11 Marĩkia kũrĩhwo, makĩambĩrĩria kũnugunĩra mwene mũgũnda
12 makiugaga, ‘Aya mokire thutha maruta wĩra ithaa rĩmwe; na watũrĩha ũndũ ũmwe nao na ithuĩ twatinda na mĩnoga ya mũthenya mũgima tũkĩhĩa nĩ riũa!’
13 No agĩcokeria ũmwe wao akĩmwĩra, ‘Mũndũ ũyũ, ndirĩ ũndũ mũru ndagwĩka. Tũiguanĩire dinari ĩmwe, kana tiguo?
14 Oya kĩrĩa gĩkwagĩrĩire na wĩthiĩre. Nĩ niĩ ndenda kũrĩha acio a thutha o ta ũrĩa ndakũrĩha.
15 Githĩ ndiagĩrĩirũo gwĩka ũrĩa ngwenda na indo ciakwa? Kana nĩ waigua ũiru tondũ nĩ ndeka wega?’
16 Ũguo noguo arĩa a thutha magaatuĩka a mbere nao a mbere matuĩke a thutha.”
17 Rĩrĩa maarĩ njĩra-inĩ merekeire Jerusalemu, Jesu agĩtwara arutwo acio ikũmi na erĩ keheri-inĩ na akĩmeera:
18 “Atĩrĩrĩ, tũrorete Jerusalemu, na Mũrũ wa mũndũ nĩ ekũneanwo kũrĩ athĩnjĩri-Ngai arĩa anene na andĩki-Watho. Nao nĩ mekũmũtuĩra oragwo
19 na mamũneane kũrĩ andũ a ndũrĩrĩ mamũnyũrũrie na mamũhũũre na mamũcuurie mũtĩ-inĩ; na mũthenya wa gatatũ nĩ akaariũkio.”
20 Nake mũtumia wa Zebedi marĩ na ariũ ake magĩthiĩ harĩ Jesu, akĩmũinamĩrĩra akĩenda kũhoya ũndũ mũna kuuma kũrĩ we.
21 Akĩmũũria: “Ũkwenda atĩa?” Mũtumia ũcio akĩmũcokeria atĩrĩ: “Ingĩenda ariũ aya akwa erĩ magaaikara ũmwe mwena waku wa ũrĩo na ũcio ũngĩ mwena wa ũmotho thĩinĩ wa Ũthamaki waku.”
22 Jesu agĩcokia ũũ: “Inyuĩ mũtiũĩ kĩrĩa mũrahoya. Hihi no mũhote kũnyuĩra gĩkombe kĩrĩa ngũnyuĩra?” Makĩmũcokeria atĩrĩ: “Ĩĩ no tũhote.”
23 Nake akĩmeera atĩrĩ: “Kũnyuĩra nĩ mũkũnyuĩra gĩkombe gĩakwa, no ha ũhoro wa gũikara mwena wakwa wa ũrĩo na wa ũmotho ti niĩ heanaga, ĩndĩ nĩ wa arĩa mahaarĩrĩirio nĩ Awa.”
24 Rĩrĩa acio angĩ ikũmi maaiguire ũhoro ũcio, makĩrakarĩra ariũ acio erĩ a nyina ũmwe.
25 No rĩrĩ, Jesu akĩmeta harĩ we, akĩmeera: “Inyuĩ nĩ mũĩ atĩ atongoria a ndũrĩrĩ nĩ metũũgagĩria igũrũ rĩa andũ na arĩa marĩ na ũnene nĩ mahũthagĩra hinya gwathana.
26 Ũguo tiguo inyuĩ mwagĩrĩirũo gũkorũo, no ũrĩa ũkwenda gũtuĩka mũnene gatagatĩ-inĩ kanyu no mũhaka atuĩke ndungata yanyu,
27 nake ũrĩa ũkwenda gũtuĩka wa mbere gatagatĩ-inĩ kanyu no mũhaka atuĩke ngombo yanyu.
28 O ta ũrĩa Mũrũ wa mũndũ atookire gũtungatagĩrũo, ĩndĩ okire nĩguo atungate, na arute muoyo wake ũtuĩke wa gũkũũra andũ aingĩ.”
29 Rĩrĩa mooimaga Jeriko, kĩrĩndĩ kĩnene gĩkĩmũrũmĩrĩra.
30 Na rĩrĩ, andũ erĩ atumumu makĩigua atĩ Jesu nĩ arahĩtũka maikarĩte thĩ mũkĩra-inĩ wa njĩra, makĩanĩrĩra ũũ: “Mwathani, tũiguĩre tha, Mũrũ wa Daudi!”
31 No kĩrĩndĩ gĩkĩmakaania gĩkĩmeera makire; ĩndĩ makĩanĩrĩra makĩria, makiugaga: “Mwathani, tũiguĩre tha, Mũrũ wa Daudi!”
32 Nĩ ũndũ ũcio Jesu akĩrũgama, akĩmeta, na akĩmoria ũũ: “Mũkwenda ndĩmwĩkĩre atĩa?”
33 Makĩmwĩra atĩrĩ: “Mwathani, reke maitho maitũ mahote kuona.”
34 Jesu akĩringwo nĩ tha, akĩhutia maitho mao, na o hĩndĩ ĩyo makĩhota kuona, na makĩmũrũmĩrĩra.
Tũma
Tũma
NEW WORLD TRANSLATION OF THE HOLY SCRIPTURES IN KIKUYU (MATHAYO-KŨGUŨRĨRIO)
Mathayo 20
Gĩkũyũ
Thoma Bibilia Intaneti-inĩ
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
RŨGANO RWA 104
Jesu Gũcoka Igũrũ Matu-inĩ
MATUKŨ mahĩtũkanga-rĩ, Jesu nĩ eyonanirie kũrĩ arũmĩrĩri ake maita maingĩ. Hĩndĩ ĩmwe ta arutwo 500 me hamwe nĩ maamuonire. Rĩrĩa aamoimĩrĩire-rĩ, nĩ ũũĩ ũhoro ũrĩa Jesu aamaheire? Nĩ ũthamaki wa Ngai. Jehova aatũmĩte Jesu gũkũ thĩ arutane ũhoro wa Ũthamaki. Na aathire na mbere kũrutana ũguo o na thutha wa kũriũkio kuuma kũrĩ akuũ.
Nĩ ũraririkana ũthamaki wa Ngai nĩ kĩĩ? Ĩĩni, Ũthamaki nĩ thirikari ya biũ ya Ngai ya igũrũ, na Jesu Nĩwe ũthurĩtwo nĩ Ngai gũtuĩka mũthamaki. O ta ũrĩa tũrĩkĩtie kwĩruta-rĩ, Jesu nĩonanirie ũrĩa agatuĩka mũthamaki wa magegania na ũndũ wa kũhũnia arĩa ahũtu, kũhonia arũaru, o na ningĩ kũriũkia akuũ!
Nĩ ũndũ ũcio rĩrĩa Jesu agaathana e mũthamaki igũrũ ihinda rĩa mĩaka ngiri ĩmwe-rĩ, gũgakorũo kũhaana atĩa gũkũ thĩ? Ĩĩni tiguo, thĩ yothe ĩgathondekwo ĩtuĩke paradiso thaka mũno. Gũtigakorũo mbaara rĩngĩ, ũgeri ngero, kana mĩrimũ, o na kana gĩkuũ. Nĩ tũũĩ ũguo nĩguo tondũ Ngai ombĩte thĩ ĩtuĩke paradiso ya gũkenagĩrũo nĩ andũ. Kĩu nĩkĩo gĩatũmire athondeke mũgũnda wa Edeni o hau kĩambĩrĩria. Na Jesu nĩarĩona atĩ ũrĩa Ngai aabangĩte wĩkwo mũthia-inĩ nĩ ũrĩhingio.
Rĩu ihinda nĩrĩakinyire rĩa Jesu gũcoka igũrũ matu-inĩ. Ihinda-inĩ rĩa matukũ 40 Jesu nĩ akoretwo akĩyonania kũrĩ arutwo ake. Nĩ ũndũ ũcio rĩu me na ma atĩ e muoyo. No ĩndĩ atanatiga arutwo ake aamerire atĩrĩ: ‘Ikarai thĩinĩ wa Jerusalemu o nginya rĩrĩa mũkamũkĩra roho mũtheru.’ Roho mũtheru nĩ hinya wa Ngai, ta ũrĩa rũhuho rũhurutanaga, nĩ wa gũteithia arũmĩrĩri ake meke wendo wa Ngai. Mũthia-inĩ Jesu oigire ũũ: ‘Mũkũhunjia ũhoro wakwa o na nginya ituri ciothe cia thĩ.’
Jesu aarĩkia kuuga ũguo-rĩ, ũndũ wa magegania mũno ũgĩkĩka. Akĩambĩrĩria kũhaica igũrũ, o ta ũrĩa ũrona haha. Rĩu akĩhithwo nĩ matu, na arutwo matiigana kũmuona rĩngĩ. Rĩu Jesu agĩcoka igũrũ, na e kũu akĩambĩrĩria gũthamakĩra arũmĩrĩri ake gũkũ thĩ.


text:
Nĩatĩa Wonaga Bibiria?
Ũũmba kuuga nĩ . . .
iuku rĩa ũũme bwa antũ?
iuku rĩa ngono cia karaaja?
kana nĩ Rũteto rwa Mũrungu?
ŨRĨA BIBIRIA YUGAGA
‘O ruteto runthe rwekiirwe ni Murungu nkorone ya muntu uria warwandikire.’—2 Timotheo 3:16, The Bible in Kimeru, 1964.
ŨRĨA ŨNTŨ BŨBŨ BŨŨMBA GŨGŨTETHIA
Gũgũcokeria biũria bibiũmo bia ũtũũro na njĩra ya kũng’anĩrwa.
Gũkwaa kĩrĩra kĩa gũgũtongeeria mũtũrĩrene.
Gũkwaa wĩrĩgĩĩro bwa mma bwa ĩgiita rĩrĩa rĩĩjĩte.
NO TWĨTĨKIE BURU ŨRĨA BIBIRIA YUGAGA?
Ĩĩ, nĩũntũ bwa itũmi bibi bithatũ:
Ũgwatanĩri bwa kũrigaria. Bibiria yandĩkĩrwe nĩ antũ 40 mwanya mwanya, na yajũkĩrie ĩgiita rĩa mĩaka nkũrũki ya 1,600 kwaandĩkwa. Bamwe bao batoonana. Ĩndĩ, maandĩko jonthe nĩjagwatanagĩra, na nĩ jakumithagia Mũrungu na Ũnene bwawe.
Mantũ ja mma ja karaaja. Aandĩki ba mantũ ja karaaja nĩbaithaga gũcindwa kwao na kwa antũ bao. Ĩndĩ nĩ mwanya na aandĩki ba Bibiria barĩa baandĩkĩre mathũũkia jao bongwa na ja mĩgongo yao.
—2 Mantu ja Karaja 36:15, 16; Zaburi 51:1-4.
Ũroria bwa mma. Bibiria nĩyaroretie kũthirua kwa mũciĩ jwa Babĩloni mĩaka 200 mbere. (Isaya 13:17-22) Ĩtoonanĩtie akĩ ũrĩa mũciĩ jwa Babĩloni jũkaagwa, ĩndĩ nkũrũki nĩyonanĩtie kinya riĩtwa rĩa mũnene ũrĩa ũkajũciinda.
—Isaya 45:1-3.
Morooria jangĩ ja Bibiria kinya jo nĩjojũrĩtue kinya kĩrĩ mantũ jamaniini. Bũu tĩbu tũbwĩrĩte kwĩrĩgĩĩra kĩrĩ Rũteto rwa Mũrungu?
ŨNTŨ BWA KŨTHŨGANĨRIA
Nĩatĩa Rũteto rwa Mũrungu rũmba gũgũtethia mũtũrĩrene jwaku?
Bibiria nĩcokagia kĩũrĩa kĩu kĩrĩ ISAYA 48:17, 18 na 2 TIMOTHEO 3:16, 17.
IRITANE NKŨRŨKI
NKUMA ĨNJEGA KUUMA KĨRĨ MŨRUNGU
Nkuma Ĩnjega rĩ, nĩ Mma Yuumĩte Kĩrĩ Mũrungu?
Nĩatĩa tũũmba kũmenya ntũmĩĩri ya Bibiria nĩ ya mma?


text:
Gĩcuncĩ Kĩa 1
Ĩrĩgĩĩra Mũrungu Nĩkenda Wĩthĩrwa na Mũranũ Jũrĩ na Kũgwĩrua
“Uria woombire antu kuuma o kiambiriria aboombire bari muntumurume na muka.”—Mathayo 19:4
Jehova * Mũrungu nĩwe waambĩrĩĩrie mũranũ jwa mbere. Bibiria ĩtwĩraga oombĩre muntũmũka wa mbere na ‘aramwikia kiri muntumurume.’ Adamu nĩ agwĩrĩrue mono na arauga: “Uju ni kiruitu kia maruitu jakwa, na nyama ya nyama ya mwiri jwakwa.” (Kiambiriria 2:22, 23) Kinya nandĩ, Jehova nendaga antũ barĩa bagũreene bethĩrwe na kũgwĩrua.
Rĩrĩa wagũrwa kana wagũrana, woomba kũthũgaania atĩ mantũ jonthe jageeta bwega. Ĩndĩ ũmma nĩ atĩ, kinya mũkũrũ na mwekũrũ barĩa bendeene mono, bakethĩrwa na mathĩĩna. (1 Akorintho 7:28) Kĩrĩ iuku rĩrĩ, ũkoona mooritani ja Bibiria, jarĩa joomba gũtũma mũranũ na nja yaaku ĩĩthĩrwa na kũgwĩrua, wajatumĩra.
1 ĨTĨKĨRA KAANYA KARĨA JEHOVA AKWEETE
ŨRĨA BIBIRIA YUUGAGA: Muntũmũrũme nĩwe kĩongo kĩa nja.
Kethĩra ũrĩ ntomũrũme ũgũreene, Jehova nerĩgagĩĩra ũmenyeera mwekũrũ waaku na njĩra ya kĩao. (1 Petero 3:7) Mũrungu amũũmbĩre nĩkenda agũteethagia na endaga ũmũthithĩria na njĩra ya gĩtĩĩo na wendo. (Kiambiriria 2:18) No mwanka wende mwekũrũ waaku mono, wĩtĩkĩre gwĩĩka meendekithia jaawe mbere ya jaaku.
Kethĩra ũrĩ mwekũrũ ũgũri, Jehova nerĩgagĩĩra ũtĩĩa mũkũrũ waaku mono na ũmũteetheria kwiingia kaanya kaawe. (1 Akorintho 11:3; Aefeso 5:33) Gwata mbaru matua jaawe na ũgwatanĩre nawe na nkoro yonthe. (Akolosai 3:18) Waathithia ũu, ũkaathongoma meethone ja mũkũrũ waaku na kĩrĩ Jehova.
ŨRĨA ŨŨMBA KŨTHITHIA:
Ũũria ũrĩa bũgũreene nawe, ũrĩa gwe ũũmba kwaa mũkũrũ kana mwekũrũ ũmwega. Thikĩĩra bwega, na ũciũmie buru kũthithia moogarũrũku
Ĩthĩrwa na weteeri. Gũkajũkia ĩgiita kĩrĩ bũbaĩrĩ kũmenya ũrĩa bũũmba kũgwĩrania
2 MAKĨRA KAMMA ŨRĨA ŨNGĨ AKWIGUA
ŨRĨA BIBIRIA YUUGAGA: Nũbuĩri kũthũgaanĩria meendekithia ja ũrĩa bũgũreene nawe. (Afilipi 2:3, 4) Thithĩria mũkũrũ kana mwekũrũ waaku ta muntũ wa bata, ũkĩriikanaga Jehova arĩenda nthũmba ciawe ciĩthĩrwa na ‘ukiri kiri antu bonthe.’ (2 Timotheo 2:24) “Rwaria rwa mpwi-mpwi rukari ta mamuntirwa ja ruciu, indi ruume rwa muntu umuume ni thiiria injega.” Kwou, thuura bwega biugo biaku. (Njuno 12:18) Kĩrundu kĩa Jehova gĩgagũteethia kwaria na njĩra ya kĩao na wendo.
ŨRĨA ŨŨMBA KŨTHITHIA:
Romba Mũrungu agũteethie kũmarĩĩra na kwĩthĩrwa na mwonere jũmwega, mbere ya kwarĩĩria mantũ jamarito na ũrĩa bũgũreene nawe
Thũgaanĩria bwega jarĩa ũkauga na ũrĩa ũkajauga
3 THŨGAANĨRIENI MANTŨ BŨRĨ AMWE
ŨRĨA BIBIRIA YUUGAGA: Rĩrĩa wagũrana kana wagũrwa, bwejaga “mwiri jumwe.” (Mathayo 19:5) Amwe na bũu, bũrĩ antũ baĩrĩ na bwomba kwĩthĩrwa na mwonere mwanya. Kwou, nĩbũkũbatara bwiritane kwĩthĩrwa na ũrũmwe kĩmathũgaanio na ũrĩa bũkwiigua. (Afilipi 2:2) Ngwatanĩro nĩ ya gĩtũmi rĩrĩa bũgũtua matua. Nĩbũkũbatara kwaaranĩria nĩkenda bũũmbana. Tongeerueni nĩ mooritani ja Bibiria rĩrĩa bũgũtua matua ja gĩtũmi bũrĩ amwe.
ŨRĨA ŨŨMBA KŨTHITHIA:
Aranĩria na mũkũrũ kana mwekũrũ waaku tĩ mantũ jarĩa ũkwona akĩ, ĩndĩ kinya ũrĩa ũkwigua nkorone
Aranĩria na mũkũrũ kana mwekũrũ waaku mbere ya gwĩĩka mawĩrane
^ gic. 4 Jehova nĩ riĩtwa rĩa Mũrungu rĩrĩa rĩrĩ Bibiriene.


text:
Kabogo gutetera murutire wake wa wira
Uteti kaunti-ini ya kiambu no uthiite na mbere na kunyita thing’a, mbere ya ithurano cia wamurani muico wa kiumia giki. Ngavana wa Kiambu William Kabogo niaugite niehaririirie wega gutigirira githurano kiu gigakorwo na waraganu akiira ang’ethaniri aake mehariirie gugacindwo.
Muigai wa Gathungo niwe urarikiria ici makiria.
The post Kabogo gutetera murutire wake wa wira appeared first on Mediamax Network Limited.
This post was syndicated from Mediamax Network Limited. Click here to read the full text on the original website.
Follow us on twitter @TodayKenya
Comments
Be the First to Comment!


text:
Aranĩria na Ithuĩ
Nĩ tũkenaga gũteithia andũ kũmenya ũhoro wa Bibilia kana tũgateithia andũ gũtaũkĩrũo nĩ wĩra witũ wa thĩ yothe. No ũhũthĩre njĩra ici cionanĩtio haha nĩguo ũhote kwaranĩria na Aira a Jehova a kũrĩa ũikaraga.
Hoya ũrutwo Bibilia hatarĩ marĩhi
Etha Nyũmba ya Ũthamaki ĩrĩa ĩrĩ hakuhĩ nawe
Rora mũthenya ũrĩa Kĩririkano gĩa gĩkuũ kĩa Jesu gĩgeekwo
Caria kũrĩa kũrĩ na kĩgomano kĩa Aira a Jehova
Ceerera wabici citũ
No ũtũhũũrĩre thimũ kana ũtwandĩkĩre marũa ũkĩhũthĩra ũhoro ũyũ ũrĩ haha mũhuro
Belgium
Kĩũngano gĩa Gĩkristiano kĩa Aira a Jehova
rue d’Argile-Potaardestraat 60
B-1950 KRAAINEM
BELGIUM
+32 2-782-00-15
Mathaa ma Wĩra
Njumatatũ nginya Njumaa
Thaa 2 rũcinĩ nginya thaa 6 na thaa 7 nginya 11 hwaĩ-inĩ


text:
Atongoria kugweta Madrassa ta kihonia kia mathina mwena wa Gicua-ini
Seneta wa Mombasa Omar Hassan nioritie atongoria a kiuteti kuingirira guteithiriria etikia a dini ya giithiramu niguo mahote kwigwatira mathomo ma madrassa.
Omar araragia mwena wa Mombasa Old Town kuria aranyitire itemi hari gutigirira mutaratara wa mathomo maya niwambikwo.
Mbataru wa Mwangi ari na uhoro makiria.
<
p class=”p1″>
The post Atongoria kugweta Madrassa ta kihonia kia mathina mwena wa Gicua-ini appeared first on Mediamax Network Limited.
This post was syndicated from Mediamax Network Limited. Click here to read the full text on the original website.
Follow us on twitter @TodayKenya
Comments
Be the First to Comment!


text:
Uteithio wa indo cia muigana wa ciringi mirioni 8 kuheanwo kuri aria mari mawathe
Thirikari kuhitukira kigina kia aria mari mawathe guku bururi-ini nieheanite uteithio wa indo ngurani kuri aria mari na mawathe kaunti ya Nakuru niguo mahote kuirugamirira. Hamwe na indo iria maramukirire ni miti ya kumateithirira guthii ,macini cia gutuma nguo hamwe na indo ingi nyingi iria ni cia muigana wa ciringi million inyanya.
<
p class=”p1″>
<
p class=”p1″>
The post Uteithio wa indo cia muigana wa ciringi mirioni 8 kuheanwo kuri aria mari mawathe appeared first on Mediamax Network Limited.
This post was syndicated from Mediamax Network Limited. Click here to read the full text on the original website.
Follow us on twitter @TodayKenya
Comments
Be the First to Comment!


text:
Nĩ Marĩĩtwa ma Andũ Arĩkũ Mandĩkĩtwo “Ibuku-inĩ rĩa Muoyo”?
Macokio ma Bibilia
‘Ibuku rĩa muoyo,’ na no rĩo rĩĩtagwo “gĩkũnjo kĩa muoyo” kana ‘ibuku rĩandĩkĩtwo rĩa gũtũma andũ matũũre maririkanagwo,’ rĩkoragwo na marĩĩtwa ma andũ arĩa marĩ na kĩĩrĩgĩrĩro gĩa gũkaaheo muoyo wa tene na tene. (Kũguũrĩrio 3:5; 20:12; Malaki 3:16) Ngai atuaga marĩĩtwa macio kũringana na wĩhokeku na wĩtĩkio wa mũndũ harĩ we.—Johana 3:16; 1 Johana 5:3.
“Kuuma o kĩambĩrĩria gĩa thĩ,” Ngai nĩ aigaga marĩĩtwa ma ndungata ciake ciothe njĩhokeku kĩririkano-inĩ gĩake, o ta arĩ kwandĩka andĩkĩte marĩĩtwa ma cio ibuku-inĩ. (Kũguũrĩrio 17:8) Mũndũ wa mbere kwandĩkwo ibuku-inĩ rĩa muoyo aarĩ Habili tondũ aarĩ mwĩhokeku. (Ahibirania 11:4) To marĩĩtwa tu mandĩkĩtwo, ĩndĩ ibuku rĩu rĩa muoyo nĩ rĩtuonagia atĩ Jehova nĩ Ngai ũrĩ wendo na “nĩ oĩ arĩa ake mwene.”—2 Timotheo 2:19; 1 Johana 4:8.
Hihi rĩĩtwa no rĩthario ibuku-inĩ rĩa muoyo?
Ĩĩ no rĩthario. Ngai oigire ũũ igũrũ rĩgiĩ Aisiraeli a tene arĩa mataarĩ athĩki: “Mũndũ ũrĩa wothe ũnjĩhĩtie-rĩ, ũcio nĩwe ngũhuura rĩĩtwa rĩake ndĩmweherie ibuku-inĩ rĩakwa.” (Thama 32:33) No tũngĩtũũra tũrĩ ehokeku, rĩĩtwa ritũ rĩgũtũũra thĩinĩ wa “gĩkũnjo kĩa muoyo.”—Kũguũrĩrio 20:12.


text:
ITHOMO RĨA 22
Nĩ Wĩra Ũrĩkũ Ũrutagwo Thĩinĩ wa Wabici ya Rũhonge?
Andũ a famĩlĩ ya Betheli matungataga thĩinĩ wa honge mwanya mwanya, magĩteithĩrĩria wĩra wa kũhunjia thĩinĩ wa bũrũri ũmwe kana mabũrũri maigana ũna. Amwe ao no matungate ũtaũri-inĩ, gũcaba magathĩti, gũtuma mabuku, thitoo cia mabuku, kũhaarĩria mĩkwa ya video/audio, kana kũrũmbũiya ũndũ ũngĩ gĩcigo-inĩ kĩao.
Kamĩtĩ ya Rũhonge nĩyo ĩrũgamagĩrĩra wĩra. Kĩama Kĩrĩa Gĩtongoragia kĩĩhokeire maũndũ ma o wabici ya rũhonge harĩ Kamĩtĩ ĩmwe ya Rũhonge ĩrĩa ĩkoragwo na athuri atatũ kana makĩria aagĩrĩru. Kamĩtĩ ĩyo ĩikaraga ĩkĩheaga Kĩama Kĩrĩa Gĩtongoragia ũhoro wa ũrĩa wĩra ũrathiĩ na mbere kana thĩna o wothe ũrĩa ũngĩgĩa thĩinĩ wa mabũrũri marĩa ĩrũgamĩrĩire. Riboti ta icio nĩ iteithagia Kĩama Kĩrĩa Gĩtongoragia kũmenya maũndũ marĩa magĩrĩire kwarĩrĩrio thĩinĩ wa mabuku, mĩcemanio, o na igomano. Arekio a Kĩama Kĩrĩa Gĩtongoragia nĩ matũmagwo kaingĩ gũceerera honge o na kũhe Kamĩtĩ cia Honge ũtongoria wĩgiĩ kũruta mawĩra marĩa iheetwo. (Thimo 11:14) Programu ya mwanya ĩrĩ na mĩario ya mũrekio wa Kĩama Kĩrĩa Gĩtongoragia nĩ ĩbangagwo harĩ na muoroto wa gwĩkĩra ngoro arĩa marĩ rungu rwa wabici ĩyo.
Ciũngano nĩ iteithagĩrĩrio. Ariũ a Ithe witũ thĩinĩ wa wabici ya rũhonge nĩo mahĩtũkagia kwambĩrĩrio gwa ciũngano njerũ. Ningĩ ariũ acio a Ithe witũ nĩ matabanagia wĩra wa mapainia, amishonarĩ, na arori a mũthiũrũrũko arĩa matungataga gĩcigo-inĩ kĩa rũhonge rwao. Nĩo mabangaga igomano na irũrũngano, na ũrĩa Nyũmba njerũ cia Ũthamaki igwakwo, na magatigĩrĩra atĩ ciũngano nĩ ciatũmĩrũo mabuku marĩa irabatara. Maũndũ marĩa mothe mekagwo wabici-inĩ ya rũhonge nĩ mahotithagia wĩra wa kũhunjia ũrutĩke na mũbango.
Kamĩtĩ cia Honge iteithagĩrĩria Kĩama Kĩrĩa Gĩtongoragia atĩa?
Nĩ mawĩra marĩkũ marutagwo wabici-inĩ ya rũhonge?


text:
GĨCUNJĨ KĨA 127
Jesu Gũcirithio nĩ Sanhedrini, na Gũtwarũo Kũrĩ Pilato
MATHAYO 27:1-11 MARIKO 15:1 LUKA 22:66–23:3 JOHANA 18:28-35
GŨCIRITHIO RŨCINĨ NĨ SANHEDRINI
JUDASI MŨISIKARIOTA KŨGERIA KWĨITA
JESU GŨTWARŨO KŨRĨ PILATO NĨGUO ATUĨRŨO KŨŨRAGWO
Petero akaana Jesu riita rĩa gatatũ kũrorete gũkĩa. Arĩa makoragwo igooti-inĩ rĩa Sanhedrini nĩ marĩkĩtie gũcirithia Jesu na njĩra ĩtarĩ ya kĩhooto na magathiĩ. Gwakinya Njumaa rũcinĩ tene, magacemania rĩngĩ hihi nĩgetha cira ũrĩa megũciraga ũtukũ woneke ta wagĩrĩire kĩĩwatho. Jesu agatwarũo kũrĩ o.
O rĩngĩ makamwĩra: “Akorũo wee nĩwe Kristo, twĩre.” Jesu akameera: “O na ingĩmwĩra, gũtirĩ hĩndĩ mũngĩnjĩtĩkia. Ningĩ-rĩ, o na ingĩmũũria kĩũria, mũtingĩnjokeria.” No Jesu akaaga gwĩtigĩra kũmonia atĩ we nĩwe weranĩirũo thĩinĩ wa Danieli 7:13. Akoiga: “Kuuma rĩu, Mũrũ wa mũndũ arĩikaraga guoko-inĩ kwa ũrĩo kwa Ngai ũrĩa ũrĩ hinya.”—Luka 22:67-69; Mathayo 26:63.
Magathiĩ na mbere kũmũũria: “Kwoguo-rĩ, wee nĩwe Mũrũ wa Ngai?” Jesu akameera: “Inyuĩ ene nĩ mwoiga atĩ nĩ niĩ we.” Ũndũ ũcio ũkoneka ta wamahe gĩtũmi gĩa gũtuĩra Jesu oragwo nĩ ũndũ wa kũruma Ngai. Makoria atĩrĩ: “Tũrakĩbatara ũira ũngĩ wa kĩ? (Luka 22:70, 71; Mariko 14:64) Nĩ ũndũ ũcio makoha Jesu na makamũtwara kũrĩ Ngavana Mũroma Pontio Pilato.
No kũhoteke Judasi Mũisikariota nĩ ona Jesu agĩtwarũo kũrĩ Pilato. Amenya atĩ Jesu nĩ atuĩrũo kũũragwo, agatangĩka mũno ngoro. Ĩndĩ handũ ha kwĩrira kuuma ngoro na acokerere Ngai, agathiĩ gũcokia icunjĩ iria 30 cia betha. Akeera athĩnjĩri-Ngai arĩa anene atĩrĩ: “Nĩ ndĩrehirie rĩrĩa ndĩrakunyanĩire thakame ya mũndũ ũtarĩ na mehia.” No makaga kũmũiguĩra tha makamwĩra: “Ũcio nĩ thĩna waku, ti witũ!”—Mathayo 27:4.
Judasi agaikia icunjĩ icio 30 cia betha thĩinĩ wa hekarũ na gũthũkia mũno akageria kwĩyũraga. O akĩgeria kwĩita, kwahoteka rũhonge rũrĩa ohereire mũkwa rũkoinĩka. Akagwĩra mahiga marĩa marĩ thĩ, na agatathũka.—Atũmwo 1:17, 18.
Jesu agatwarũo kũrĩ Pontio Pilato o hĩndĩ ĩyo rũcinĩ tene. No Ayahudi mamũkinyia kuo makarega kũingĩra. Mareciria atĩ manyitanĩra na andũ a Ndũrĩrĩ na njĩra ta ĩyo nĩ mekũgĩa na thahu. Na ũndũ ũcio nĩ ũkũgiria marĩe irio mũthenya wa Nisani 15, mũthenya wa mbere wa Gĩathĩ kĩa Mĩgate Ĩtarĩ Mĩimbie, kĩrĩa kĩonagwo kĩnyitaine na Pasaka.
Pilato akoima akamoria: “Nĩ ũndũ ũrĩkũ mũrathitangĩra mũndũ ũyũ?” Makamwĩra atĩrĩ: “Korũo mũndũ ũyũ ti mwĩhia-rĩ, tũtingĩamũrehe kũrĩ wee.” Pilato hihi akona ta marageria kũmũtindĩkĩrĩria, kwoguo akameera: “Thiĩi nake mũkamũtuĩre kũringana na watho wanyu.” Ayahudi makonania atĩ muoroto wao nĩ kũũraga Jesu makoiga: “Watho witũ ndũtwĩtĩkĩrĩtie kũũraga mũndũ o na ũrĩkũ.”—Johana 18:29-31.
Mangĩũraga Jesu hĩndĩ ya Pasaka, hihi mahota gũũkĩrĩrũo nĩ andũ. Ĩndĩ mangĩthitangĩra Jesu mahĩtia ma kũregana na thirikari ya Roma, ũndũ ũcio no ũtũme oragwo nĩ Aroma tondũ watho wao nĩ wĩtĩkĩrĩtie ũguo, na njĩra ĩyo Ayahudi acio moneke atĩ matirĩ na mahĩtia.
Atongoria a ndini makaaga kwĩra Pilato atĩ nĩ megũtuĩrĩire Jesu ihĩtia rĩa kũruma Ngai. Magatunga thitango ingĩ cia maheeni makoiga: “Mũndũ ũyũ nĩ [1] arahĩtithia andũ a bũrũri witũ, [2] akĩmagiragia kũrĩha Kaisari igooti, na [3] akiugaga atĩ we mwene nĩ Kristo mũthamaki.”—Luka 23:2.
Tondũ Pilato arũgamĩrĩire thirikari ya Roma, akenda kũmenya makĩria igũrũ rĩgiĩ thitango ya atĩ Jesu aroiga we nĩ mũthamaki. Kwoguo Pilato akaingĩra nyũmba yake o rĩngĩ na ageta Jesu akamũũria: “Wee nĩwe Mũthamaki wa Ayahudi?” Na njĩra ĩngĩ nĩ ta aramũũria, ‘Nĩ uunĩte watho wa Roma na njĩra ya kuuga atĩ we nĩwe mũthamaki handũ ha Kaisari?’ Hihi nĩgetha Jesu amenye ũhoro ũrĩa Pilato oĩ ũmwĩgiĩ, akamũũria atĩrĩ: “Maũndũ macio ũranjũria moimanĩte nawe mwene, kana nĩ andũ angĩ makũheete ũhoro wakwa?”—Johana 18:33, 34.
Pilato akageria kuonania atĩ ndoĩ ũhoro mũingĩ wĩgiĩ Jesu ĩndĩ no ende kũmenya akoiga: “Kaĩ niĩ ndĩ Mũyahudi?” Agacoka akamwĩra: “Rũrĩrĩ rwanyu na athĩnjĩri-Ngai arĩa anene nĩo makũrehire kũrĩ niĩ. Kaĩ wĩkĩte atĩa?”—Johana 18:35.
Jesu akaaga gwĩthema kwarĩrĩria ũndũ ũcio wa bata wĩgiĩ gũkorũo arĩ mũthamaki. Agacokia na njĩra ĩratũma Pilato agege mũno.


text:
Hihi no wende gũthoma ũhoro ũyũ na %%?
Bibilia Intaneti-inĩ | NEW WORLD TRANSLATION OF THE HOLY SCRIPTURES IN KIKUYU (MATHAYO-KŨGUŨRĨRIO)
Hihi no wende gũthoma ũhoro ũyũ na %%?
-
Ũhoro kũrĩ Theofilo (1-4)
-
Gaburieli kũratha gũciarũo kwa Johana Mũbatithania (5-25)
-
Gaburieli kũratha gũciarũo kwa Jesu (26-38)
-
Mariamu gũceerera Elizabethi (39-45)
-
Mariamu kũgooca Jehova (46-56)
-
Johana gũciarũo na kũheo rĩĩtwa (57-66)
-
Ũrathi wa Zekaria (67-80)
1 Kuona atĩ andũ aingĩ nĩ mageretie gũcokanĩrĩria ũhoro wĩgiĩ maũndũ marĩa mothe o na ithuĩ twĩtĩkĩtie,
2 o ta ũrĩa twerirũo maũndũ macio nĩ arĩa kuuma o kĩambĩrĩria meeyoneire na maahunjagia ũhoro ũcio-rĩ,
3 o na niĩ, tondũ nĩ nduĩrĩtie maũndũ mothe na kinyi kuuma o kĩambĩrĩria, nĩ nduĩte itua ngwandĩkĩre maũndũ macio ndĩmathingatanĩtie wega, wee mũgaathe Theofilo,
4 nĩ getha ũmenye wega ũũma wa maũndũ marĩa ũrutĩtwo.
5 Matukũ-inĩ ma Herode mũthamaki wa Judea, nĩ kwarĩ mũthĩnjĩri-Ngai wetagwo Zekaria wa gĩkundi kĩa Abija. Na mũtumia wake eetagwo Elizabethi kuuma famĩlĩ-inĩ ya Haruni.
6 Eerĩ maarĩ athingu mbere ya Ngai na nĩ maahingagia maathani na mawatho ma Jehova mothe.
7 Ĩndĩ matiarĩ na mwana tondũ Elizabethi aarĩ thata, na eerĩ maarĩ akũrũ.
8 Na gũgĩkinya atĩrĩ, rĩrĩa aatungataga arĩ mũthĩnjĩri-Ngai hĩndĩ ya gĩkundi kĩao gũtungata hekarũ-inĩ,
9 kũringana na ũrĩa gwekagwo ũhoro-inĩ wa athĩnjĩri-Ngai, ĩgĩkinya hĩndĩ yake ya gũcina ũbumba na akĩingĩra thĩinĩ wa hekarũ ya Jehova.
10 Na kĩrĩndĩ gĩothe kĩarĩ nja gĩkĩhoya hĩndĩ ĩyo ya gũcina ũbumba.
11 Mũraika wa Jehova akĩmumĩrĩra, akĩrũgama mwena wa ũrĩo wa kĩgongona gĩa gũcinĩra ũbumba.
12 No Zekaria agĩtangĩka amuona, na agĩtoorio nĩ guoya.
13 No rĩrĩ, mũraika ũcio akĩmwĩra ũũ: “Zekaria, ndũgetigĩre, tondũ mathaithana maku nĩ maiguĩtwo, Elizabethi mũtumia waku nĩ akaagĩa mwana wa kahĩĩ, na nĩ ũkaamwĩta Johana.
14 Nĩ ũgaakena mũno na ũcanjamũke, na andũ aingĩ nĩ magaakenera gũciarũo gwake,
15 tondũ agaakorũo arĩ wa bata maitho-inĩ ma Jehova. Na ndakanyua ndibei kana kĩndũ kĩngĩ o gĩothe kĩngĩtũma mũndũ arĩo, na nĩ akaiyũrũo nĩ roho mũtheru o na mbere ya gũciarũo,
16 na nĩ agaatũma Aisiraeli aingĩ macokerere Jehova Ngai wao.
17 Ningĩ, nĩ agaathiĩ mbere yake arĩ na roho na hinya wa Elija, nĩguo agarũre ngoro cia maithe ihaane ta cia ciana na arĩa matathĩkaga magĩe ũũgĩ wa arĩa athingu, nĩ getha athagathagĩre Jehova andũ mahaarĩirio.”
18 Zekaria akĩũria mũraika ũcio atĩrĩ: “Ingĩkorũo na ma atĩa na ũndũ ũcio? Niĩ ndĩ mũkũrũ na mũtumia wakwa o nake no mũkũrũ.”
19 Nake mũraika akĩmwĩra ũũ: “Nĩ niĩ Gaburieli, ũrĩa ũrũgamaga hakuhĩ na Ngai, na ndũmĩtwo njarie nawe na ngũmenyithie ũhoro ũyũ mwega.
20 No rĩrĩ, ũgũtuĩka bubu nginya mũthenya ũrĩa maũndũ macio makaahinga, tondũ ndũnetĩkia ciugo ciakwa, iria ikaahinga hĩndĩ ĩrĩa ĩtuĩtwo.”
21 Nao andũ magĩthiĩ na mbere gweterera Zekaria, na nĩ maamakĩte tondũ nĩ aaikarĩte mũno harĩa hatheru.
22 Rĩrĩa oimire, ndaahotire kũmaarĩria, nao magĩĩcirĩria atĩ nĩ onete kĩoneki arĩ harĩa hatheru. Agĩikara akĩmonagia na ciĩko no ndaahotaga kwaria.
23 Na hĩndĩ ĩrĩa matukũ ma ũtungata wake mũtheru maathirire, akĩinũka gwake mũciĩ.
24 Matukũ manini thutha ũcio, Elizabethi mũtumia wake akĩgĩa nda, na agĩikara mĩeri ĩtano atekuuma mũciĩ, tondũ oigaga atĩrĩ:
25 “Ũũ nĩguo Jehova anjĩkĩte matukũ-inĩ maya. Nĩ andirikanĩte nĩguo anjehererie kĩnyũrũri kuuma kũrĩ andũ.”
26 Na rĩrĩa Elizabethi aarĩ na nda ya mĩeri ĩtandatũ, mũraika Gaburieli agĩtũmwo nĩ Ngai itũũra rĩtagwo Nazarethi thĩinĩ wa Galili,
27 kũrĩ mũirĩtu gathirange wetagwo Mariamu, ũrĩa worĩtio nĩ mũndũ wetagwo Jusufu wa nyũmba ya Daudi.
28 Na rĩrĩa mũraika aatonyire, akĩmũgeithia: “Ũrĩ mwega, wee mũrathime mũno, Jehova arĩ hamwe nawe.”
29 No nĩ aatangĩkire mũno nĩ ciugo icio na akĩgeria gwĩcũrania ngeithi icio nĩ cia mũthemba ũrĩkũ.
30 Nĩ ũndũ ũcio mũraika akĩmwĩra ũũ: “Mariamu, ndũgetigĩre, tondũ nĩ wĩtĩkĩrĩkĩte nĩ Ngai.
31 Atĩrĩrĩ, nĩ ũkuoha nda na ũgĩe mwana wa kahĩĩ, na nĩ ũkaamwĩta Jesu.
32 Ũcio agaakorũo arĩ mũnene na nĩ agetwo Mũrũ wa Ũrĩa ũrĩ Igũrũ Mũno, na Jehova Ngai nĩ akaamũhe gĩtĩ kĩa ũnene gĩa ithe Daudi,
33 na nĩ agaatha nyũmba ya Jakubu arĩ Mũthamaki tene na tene, na Ũthamaki wake ndũgakorũo na mũthia.”
34 Nake Mariamu akĩũria mũraika atĩrĩ: “Ũndũ ũcio ũngĩhoteka atĩa, na ndirĩ ndakoma na mũndũrũme?”
35 Mũraika akĩmũcokeria ũũ: “Roho mũtheru nĩ ũgoka igũrũ rĩaku, na hinya wa Ũrĩa ũrĩ Igũrũ Mũno nĩ ũgaakũhumbĩra. Na nĩ ũndũ ũcio ũrĩa ũgaciarũo agetwo mũtheru, Mũrũ wa Ngai.
36 Atĩrĩrĩ, Elizabethi ũrĩa wa mbarĩ cianyu, o ũcio andũ metaga thata, o nake nĩ ohete nda, na nĩ ekũgĩa kahĩĩ ũkũrũ-inĩ wake, na ũyũ nĩguo mweri wake wa gatandatũ,
37 tondũ gũtirĩ uuge ũngĩrema Ngai.”
38 Mariamu agĩcoka akiuga: “Niĩ-rĩ, ndĩ ngombo ya Jehova! Reke gwĩkĩke harĩ niĩ o ta ũguo woiga.” Hĩndĩ ĩyo mũraika akĩmũtiga.
39 Nĩ ũndũ ũcio Mariamu akĩambĩrĩria rũgendo na ihenya agĩthiĩ itũũra-inĩ rĩmwe rĩa Juda, rĩrĩa rĩarĩ kũndũ kwĩ irĩma,
40 akĩingĩra mũciĩ gwa Zekaria na akĩgeithia Elizabethi.
41 Na rĩrĩa Elizabethi aaiguire ngeithi cia Mariamu, kaana karĩa kaarĩ nda yake gakĩambarara, nake Elizabethi akĩiyũrũo nĩ roho mũtheru
42 na akĩanĩrĩra akiuga ũũ: “Kũrathimwo nĩwe gatagatĩ-inĩ ga atumia, na kũrathimwo nĩ kaana kau karĩ nda yaku!
43 Nĩ gĩtĩo kĩnene harĩ niĩ gũceererũo nĩ nyina wa Mwathani wakwa.
44 Tondũ rĩrĩ, o hĩndĩ ĩyo ndaigua wangeithia, kaana karĩa karĩ nda yakwa nĩ kaambarara nĩ gĩkeno.
45 Na gũkena nĩwe nĩ ũndũ wa gwĩtĩkia, tondũ ũhoro ũrĩa Jehova akwĩrĩte nĩ ũkaahinga wothe.”
46 Nake Mariamu akiuga: “Nĩ ndĩragooca Jehova,
47 na ngũikara ngenete mũno nĩ ũndũ wa Ngai Mũhonokia wakwa
48 tondũ nĩ andathimĩte niĩ mũthĩni, ndungata yake ya mũirĩtu. Na rĩrĩ, kuuma rĩu, njiarũa ciothe irĩnjĩtaga mũrathime
49 nĩ gũkorũo Ũrĩa ũrĩ hinya nĩ anjĩkĩire maũndũ manene, na rĩĩtwa rĩake nĩ itheru,
50 na kuuma rũciaro nginya rũciaro, tha ciake onagia arĩa mamwĩtigĩrĩte.
51 Nĩ ekĩte maũndũ manene na guoko gwake; nĩ ahurunjĩte arĩa mathugundaga ngoro-inĩ ciao maũndũ ma gwĩtũũgĩria.
52 Nĩ eheretie andũ arĩa marĩ hinya itĩ-inĩ cia ũnene na agatũũgĩria arĩa enyihia;
53 arĩa ahũtu nĩ amahũnĩtie biũ na indo njega, nao arĩa atongu akamaingata matarĩ kĩndũ.
54 Nĩ ateithĩtie Isiraeli ndungata yake, akaririkana tha ciake
55 o ta ũrĩa eerĩire maithe maitũ ma tene, kũrĩ Iburahimu na kũrĩ rũciaro rwake tene na tene.”
56 Mariamu agĩikara na Elizabethi mĩeri ta ĩtatũ agĩcoka akĩinũka.
57 Na rĩrĩ, kahinda nĩ gaakinyire ka Elizabethi kũgĩa mwana, na agĩciara kahĩĩ.
58 Nao andũ a itũũra rĩa kwao o na a mbarĩ ciao makĩigua atĩ Jehova nĩ aamũingĩhĩirie tha ciake, nao magĩkena hamwe nake.
59 Mũthenya wa kanana, magĩũka nĩguo maruithie kaana kau, na meendaga gũkahe rĩĩtwa rĩa ithe Zekaria.
60 No nyina akĩmeera atĩrĩ: “Aca! gegwĩtwo Johana.”
61 Maigua ũguo makĩmwĩra: “Gũtakĩrĩ mũndũ wa mbarĩ cianyu wĩtagwo ũguo.”
62 Na makĩũria ithe wa kaana kau na ciĩko ũrĩa ekwenda getwo.
63 Nake agĩtia gĩcunjĩ kĩa rũbaũ akĩandĩka ũũ: “Johana nĩrĩo rĩĩtwa rĩako.” Mona ũguo othe makĩmaka.
64 O hĩndĩ ĩyo, kanua gake gakĩhingũka na rũrĩmĩ rwake rũkĩregera, akĩambĩrĩria kwaria, akĩgoocaga Ngai.
65 Nao arĩa othe maarĩ itũũra-inĩ rĩu makĩgĩo nĩ guoya, na maũndũ macio mothe makĩambĩrĩria kwario gĩcigo-inĩ gĩothe kĩa Judea kĩrĩa kĩarĩ na irĩma.
66 Na arĩa othe maaiguire ũhoro ũcio makĩũiga ngoro-inĩ ciao, makiuga: “Kaĩ kaana gaka gagatuĩka ũ?” Nĩ gũkorũo guoko kwa Jehova kwarĩ hamwe nako.
67 Nake ithe Zekaria, akĩiyũrũo nĩ roho mũtheru akĩratha ũhoro akiuga:
68 “Jehova, Ngai wa Isiraeli arogoocwo, tondũ nĩ aririkanĩte andũ ake na akamarehera ũhonokio.
69 Na nĩ atũmĩte kũgĩe na rũhĩa rwa ũhonokio thĩinĩ wa nyũmba ya Daudi ndungata yake,
70 o ta ũrĩa arĩtie kũgerera anabii ake ehokeku a kuuma tene
71 ũhoro wĩgiĩ gũtũhonokia kuuma kũrĩ thũ citũ na kũrĩ arĩa matũmenete;
72 gũtuonia tha nĩ ũndũ wa maithe maitũ ma tene na kũririkana kĩrĩkanĩro gĩake gĩtheru,
73 kĩrĩa eerĩire ithe witũ Iburahimu na mwĩhĩtwa,
74 atĩ thutha wa gũtũhonokia kuuma moko-inĩ ma thũ, nĩ agaatũhe gĩtĩo gĩa kũmũrutĩra ũtungata mũtheru tũtarĩ na guoya
75 tũrĩ na wĩhokeku na ũthingu harĩ we matukũ maitũ mothe.
76 No wee kaana gaka, nĩ ũgetagwo mũnabii wa Ũrĩa ũrĩ Igũrũ Mũno, tondũ nĩ ũgaathiĩ mbere ya Jehova nĩguo ũhaarĩrie njĩra ciake,
77 ũmenyithie andũ ake ũhoro wĩgiĩ kũhonokio na njĩra ya kuoherũo mehia mao,
78 nĩ ũndũ wa tha nyingĩ cia Ngai witũ. Tondũ wa tha icio, ũtheri nĩ ũgoka kũrĩ ithuĩ uumĩte igũrũ,
79 warĩre arĩa maikaraga nduma-inĩ na kĩĩruru-inĩ gĩa gĩkuũ na ũtũtongorie wega njĩra-inĩ ya thayũ.”
80 Nake mwana ũcio agĩkũra na akĩgĩa na hinya wa kĩĩroho, na agĩikara werũ-inĩ nginya hĩndĩ ĩrĩa aathiire kũhunjĩria andũ a Isiraeli.
Tũma
Tũma
NEW WORLD TRANSLATION OF THE HOLY SCRIPTURES IN KIKUYU (MATHAYO-KŨGUŨRĨRIO)
Luka 1
Gĩkũyũ
Thoma Bibilia Intaneti-inĩ
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg